ai4bharat/Pralekha huggingface dataset:
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਰੋਜ਼ਾਨਾ ਹੋਣ ਵਾਲੀਆਂ ਮੌਤਾਂ ਦੀ ਗਿਣਤੀ ਵਿੱਚ ਨਿਰੰਤਰ ਕਮੀ ਜਾਰੀ; ਪਿਛਲੇ 16 ਦਿਨਾਂ ਤੋਂ ਰੋਜ਼ਾਨਾ 300 ਤੋਂ ਘੱਟ ਮੌਤਾਂ ਦਰਜ
ਯੂਕੇ ਤੋਂ ਕੋਰੋਨਾਵਾਇਰਸ ਦੇ ਨਵੇਂ ਸਟ੍ਰੈਨ ਦੇ ਨਾਲ ਪ੍ਰਭਾਵਿਤ ਸੰਕਰਮਿਤ ਵਿਅਕਤੀਆਂ ਦੀ ਕੁੱਲ ਗਿਣਤੀ 90 ਹੋਈ ; ਪਿਛਲੇ 24 ਘੰਟਿਆਂ ਵਿੱਚ ਕੋਈ ਵਾਧਾ ਨਹੀਂ ਦਰਜ ਹੋਇਆ
ਹਸਪਤਾਲ ਵਿੱਚ ਦਾਖਲ ਹੋਏ ਮਾਮਲਿਆਂ ਦੇ ਪ੍ਰਭਾਵਸ਼ਾਲੀ ਕਲੀਨਿਕਲ ਪ੍ਰਬੰਧਨ ਤੇ ਕੇਂਦਰ ਅਤੇ ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਦੇ ਕੇਂਦਰਿਤ ਯਤਨਾਂ ਨੇ ਭਾਰਤ ਦੀ ਮੌਤ ਦਰ ਵਿੱਚ ਨਿਰੰਤਰ ਗਿਰਾਵਟ ਨੂੰ ਯਕੀਨੀ ਬਣਾਇਆ ਹੈ ਜੋ ਅੱਜ 1.44 ਫੀਸਦ ਰਹਿ ਗਈ ਹੈ। ਪ੍ਰਭਾਵਸ਼ਾਲੀ ਨਿਯੰਤਰਣ ਦੀ ਰਣਨੀਤੀ, ਤੇਜ਼ ਰਫ਼ਤਾਰ ਨਾਲ ਟੈਸਟਿੰਗ ਅਤੇ ਸਰਕਾਰੀ ਤੇ ਨਿਜੀ ਹਸਪਤਾਲਾਂ ਵਿੱਚ ਸਮੁੱਚੇ ਤੌਰ ਤੇ ਕਲੀਨਿਕਲ ਪ੍ਰਬੰਧਨ ਪ੍ਰੋਟੋਕੋਲ ਦੇ ਸੰਪੂਰਨ ਮਿਆਰਾਂ ਦੇ ਅਧਾਰ ਤੇ, ਨਵੀਂਆਂ ਮੌਤਾਂ ਦੀ ਗਿਣਤੀ ਵਿੱਚ ਕਮੀ ਆਈ ਹੈ।
ਪਿਛਲੇ 16 ਦਿਨਾਂ ਤੋਂ ਦੇਸ਼ ਵਿੱਚ 300 ਤੋਂ ਘੱਟ ਨਵੀਆਂ ਮੌਤਾਂ ਦਰਜ ਕੀਤੀਆਂ ਜਾ ਰਹੀਆਂ ਹਨ।
ਕੋਵਿਡ ਪ੍ਰਬੰਧਨ ਅਤੇ ਪ੍ਰਤੀਕ੍ਰਿਆ ਨੀਤੀ ਦੇ ਹਿੱਸੇ ਵਜੋਂ, ਕੇਂਦਰ ਸਰਕਾਰ ਵਲੋਂ ਨਾ ਸਿਰਫ ਕੋਵਿਡ 'ਤੇ ਨਿਯੰਤਰਣ ਰੱਖਣ ਵੱਲ ਜ਼ੋਰ ਦਿੱਤਾ ਗਿਆ ਹੈ, ਸਗੋਂ ਮੌਤਾਂ ਦੀ ਗਿਣਤੀ ਨੂੰ ਘਟਾਉਣ ਅਤੇ ਕੋਵਿਡ ਦੇ ਨਾਜ਼ੁਕ ਅਤੇ ਗੰਭੀਰ ਮਰੀਜ਼ਾਂ ਨੂੰ ਵੇਲੇ ਸਿਰ ਮਿਆਰੀ ਕਲੀਨਿਕਲ ਦੇਖਭਾਲ ਪ੍ਦਾਨ ਕਰਕੇ ਜਾਨਾਂ ਬਚਾਉਣ ਦੀ ਸੋਚ ਨਾਲ ਕੇਂਦਰ ਅਤੇ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਦੀਆਂ ਸਰਕਾਰਾਂ ਦੇ ਸਾਂਝੇ ਯਤਨਾਂ ਸਦਕਾ ਦੇਸ਼ ਭਰ ਵਿੱਚ ਸਿਹਤ ਸਹੂਲਤਾਂ ਨੂੰ ਮਜ਼ਬੂਤ ਕੀਤਾ ਗਿਆ ਹੈ।
ਭਾਰਤ ਵਿਚ ਪ੍ਰਤੀ ਮਿਲੀਅਨ ਆਬਾਦੀ ਦੇ ਮਗਰ  ਸਭ ਤੋਂ ਘੱਟ ਮੌਤਾਂ ਦਰਜ ਹੋਈਆਂ ਹਨ। ਰੂਸ, ਜਰਮਨੀ, ਬ੍ਰਾਜ਼ੀਲ, ਫਰਾਂਸ, ਅਮਰੀਕਾ, ਬ੍ਰਿਟੇਨ ਅਤੇ ਇਟਲੀ ਵਰਗੇ ਦੇਸ਼ਾਂ ਵਿਚ ਪ੍ਰਤੀ ਮਿਲੀਅਨ ਆਬਾਦੀ ਮਗਰ ਮੌਤਾਂ ਦੀ ਗਿਣਤੀ ਬਹੁਤ ਜ਼ਿਆਦਾ ਦਰਜ ਹੋ ਰਹੀ ਹੈ।
ਭਾਰਤ ਵਿੱਚ ਮੌਜੂਦਾ ਸਮੇਂ ਦੌਰਾਨ ਕੁੱਲ ਪੁਸ਼ਟੀ ਵਾਲੇ ਮਾਮਲਿਆਂ ਦੀ ਗਿਣਤੀ 2,23,335 ਹੋ ਗਈ ਹੈ ਜੋਕਿ ਕੁੱਲ ਪੋਜ਼ੀਟਿਵ ਮਾਮਲਿਆਂ ਦਾ ਸਿਰਫ 2.14 ਫੀਸਦ ਰਹਿ ਗਏ ਹਨ। ਪਿਛਲੇ 24 ਘੰਟਿਆਂ ਦੌਰਾਨ 19,299 ਮਾਮਲਿਆਂ ਦੀ ਕੁੱਲ ਰਿਕਵਰੀ ਨੇ ਐਕਟਿਵ ਕੇਸਾਂ ਦੀ ਕੁੱਲ ਗਿਣਤੀ ਵਿੱਚ 855 ਮਾਮਲਿਆਂ ਦੀ ਗਿਰਾਵਟ ਨੂੰ ਯਕੀਨੀ ਬਣਾਇਆ ਹੈ।
ਹੇਠਾਂ ਦਿੱਤੇ ਗਏ ਅੰਕੜੇ ਪਿਛਲੇ 24 ਘੰਟਿਆਂ ਵਿੱਚ ਐਕਟਿਵ ਕੇਸਾਂ ਵਿੱਚ ਤਬਦੀਲੀ ਦਰਸਾਉਂਦਾ ਹੈ। ਮਹਾਰਾਸ਼ਟਰ 1,123 ਪੁਸ਼ਟੀ ਵਾਲੇ ਨਵੇਂ ਮਾਮਲਿਆਂ ਦੇ ਨਾਲ ਸਭ ਤੋਂ ਵੱਧ ਪੋਜ਼ੀਟਿਵ ਮਾਮਲੇ ਵਿੱਚ ਤਬਦੀਲੀ ਦਰਜ ਕੀਤੀ ਗਈ ਹੈ ਜਦੋਂਕਿ ਰਾਜਸਥਾਨ ਨੇ 672 ਮਾਮਲਿਆਂ ਦੀ ਗਿਰਾਵਟ ਨਾਲ ਸਭ ਤੋਂ ਵੱਧ ਨੈਗੇਟਿਵ ਤਬਦੀਲੀ ਦੇਖਣ ਨੂੰ ਮਿਲੀ ਹੈ।
ਭਾਰਤ ਵਿੱਚ ਪ੍ਰਤੀ ਮਿਲੀਅਨ ਆਬਾਦੀ ਦੇ ਲਿਹਾਜ਼ ਨਾਲ ਐਕਟਿਵ ਮਾਮਲੇ ਵਿਸ਼ਵ ਵਿੱਚ ਸਭ ਤੋਂ ਘੱਟ ਦਰਜ ਕੀਤੇ ਜਾ ਰਹੇ ਹਨ। ਭਾਰਤ ਵਿੱਚ ਇਹ ਗਿਣਤੀ 162 ਦਰਜ ਹੋ ਰਹਿ ਹੈ ਜਦੋਂ ਕਿ ਬ੍ਰਾਜ਼ੀਲ, ਰੂਸ, ਜਰਮਨੀ, ਇਟਲੀ, ਬਰਤਾਨੀਆ ਅਤੇ ਅਮਰੀਕਾ ਵਰਗੇ ਦੇਸ਼ਾਂ ਵਿੱਚ ਪ੍ਰਤੀ ਮਿਲੀਅਨ ਅਬਾਦੀ ਦੇ ਮਗਰ ਬਹੁਤ ਜ਼ਿਆਦਾ ਐਕਟਿਵ ਮਾਮਲੇ ਦਰਜ ਕੀਤੇ ਜਾ ਰਹੇ ਹਨ।
ਕੁੱਲ ਰਿਕਵਰ ਕੀਤੇ ਗਏ ਕੇਸ ਅੱਜ 10,075,950 ਹੋ ਗਏ ਹਨ। ਰਿਕਵਰੀ ਦਰ ਸੁਧਾਰ ਨਾਲ 96.42 ਫ਼ੀਸਦ ਤੱਕ ਪਹੁੰਚ ਗਿਆ ਹੈ।
ਦਸ ਰਾਜਾਂ/ ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਵਲੋਂ ਨਵੇਂ ਰਿਕਵਰ ਕੀਤੇ ਗਏ ਕੇਸਾਂ ਵਿੱਚ 79.12 ਫੀਸਦ ਦਾ ਯੋਗਦਾਨ ਦਿੱਤਾ ਜਾ ਰਿਹਾ ਹੈ ।
ਕੇਰਲ ਵਿੱਚ 5,424 ਵਿਅਕਤੀ ਕੋਵਿਡ ਤੋਂ ਠੀਕ ਹੋੲੇ ਹਨ । ਮਹਾਰਾਸ਼ਟਰ ਅਤੇ ਉੱਤਰ ਪ੍ਰਦੇਸ਼ ਵਿੱਚ ਕ੍ਰਮਵਾਰ 2,401 ਅਤੇ 1,167 ਨਵੀਆਂ ਰਿਕਵਰੀਆਂ ਦਰਜ ਹੋਈਆਂ ਹਨ।
ਪਿਛਲੇ 24 ਘੰਟਿਆਂ ਦੌਰਾਨ 18,645 ਨਵੇਂ ਮਾਮਲੇ ਦਰਜ ਕੀਤੇ ਗਏ ਹਨ।
ਦਸ ਰਾਜਾਂ/ਕੇਂਦਰ ਸ਼ਾਸਤ ਪ੍ਰਦੇਸ਼ਾਂ ਨੇ ਨਵੇਂ ਦਰਜ ਕੀਤੇ ਗਏ ਕੇਸਾਂ ਵਿੱਚ 82.25 ਫੀਸਦ ਦਾ ਯੋਗਦਾਨ ਪਾਇਆ ਹੈ।
ਕੇਰਲ ਵਿੱਚ ਪਿਛਲੇ 24 ਘੰਟਿਆਂ ਦੌਰਾਨ 5,528 ਨਵੇਂ ਕੇਸ ਦਰਜ ਕੀਤੇ ਗਏ ਹਨ। ਮਹਾਰਾਸ਼ਟਰ ਵਿੱਚ 3,581 ਨਵੇਂ ਕੇਸ ਦਰਜ ਕੀਤੇ ਗਏ ਹਨ ਜਦੋਂਕਿ ਛੱਤੀਸਗੜ੍ਹ ਵਿੱਚ ਕੱਲ੍ਹ ਰੋਜ਼ਾਨਾ 1,014 ਕੇਸ ਸਾਹਮਣੇ ਆਏ ਹਨ।
ਪਿਛਲੇ 24 ਘੰਟਿਆਂ ਦੌਰਾਨ ਰਿਪੋਰਟ ਕੀਤੇ ਗਏ ਮੌਤ ਦੇ 201 ਕੇਸਾਂ ਵਿਚੋਂ 73.63 ਫੀਸਦ ਮਾਮਲੇ ਸੱਤ ਰਾਜਾਂ / ਕੇਂਦਰ ਸ਼ਾਸਤ ਪ੍ਰਦੇਸ਼ ਤੋਂ ਦਰਜ ਹੋਏ ਹਨ।
ਮਹਾਰਾਸ਼ਟਰ ਵਿੱਚ ਸਭ ਤੋਂ ਵੱਧ 57 ਮੌਤਾਂ ਰਿਪੋਰਟ ਹੋਈਆਂ ਹਨ। ਕੇਰਲ ਵਿਚ ਵੀ 22 ਵਿਅਕਤੀਆਂ ਦੀ ਮੌਤ ਹੋਈ ਹੈ, ਇਸ ਤੋਂ ਬਾਅਦ ਪੱਛਮੀ ਬੰਗਾਲ ਵਿੱਚ 20 ਮੌਤਾਂ ਰਿਪੋਰਟ ਕੀਤੀਆਂ ਗਈਆਂ ਹਨ।
ਨਵੇਂ ਯੂ.ਕੇ. ਵੇਰੀਐਂਟ ਜੀਨੋਮ ਨਾਲ ਸੰਬੰਧਿਤ ਕੁੱਲ 90 ਨਮੂਨੇ ਪੋਜ਼ੀਟਿਵ ਪਾਏ ਗਏ ਹਨ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਏਸ਼ਿਆਈ ਖੇਡਾਂ 2022 ਵਿੱਚ ਮਹਿਲਾ ਜੈਵਲਿਨ ਥ੍ਰੋਅ ਮੁਕਾਬਲੇ ਵਿੱਚ ਅਨੂ ਰਾਣੀ ਨੂੰ ਗੋਲਡ ਮੈਡਲ ਜਿੱਤਣ ‘ਤੇ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਹਾਂਗਝੂ ਵਿੱਚ ਚਲ ਰਹੀਆਂ ਏਸ਼ਿਆਈ ਖੇਡਾਂ 2022 ਵਿੱਚ ਮਹਿਲਾ ਜੈਵਲਿਨ ਥ੍ਰੋਅ ਮੁਕਾਬਲੇ ਵਿੱਚ ਗੋਲਡ ਮੈਡਲ ਜਿੱਤਣ ‘ਤੇ ਅਨੂ ਰਾਣੀ ਨੂੰ ਵਧਾਈਆਂ ਦਿੱਤੀਆਂ ਹਨ।
ਪ੍ਰਧਾਨ ਮੰਤਰੀ ਨੇ ਐਕਸ  ‘ਤੇ ਪੋਸਟ ਕੀਤਾ:
“ਐਥਲੈਟਿਕਸ ਵਿੱਚ ਇੱਕ ਹੋਰ ਗੋਲਡ!
ਏਸ਼ਿਆਈ ਖੇਡਾਂ ਵਿੱਚ ਮਹਿਲਾ ਜੈਵਲਿਨ ਥ੍ਰੋਅ ਮੁਕਾਬਲੇ ਵਿੱਚ ਸ਼ਾਨਦਾਰ ਪ੍ਰਦਰਸ਼ਨ ਦੇ ਲਈ ਅਨੂ ਰਾਣੀ ‘ਤੇ ਬੇਹੱਦ ਮਾਣ ਹੈ।
ਇਸ ਗੋਲਡ ਮੈਡਲ ਨੇ ਭਾਰਤ ਨੂੰ ਮਾਣ ਮਹਿਸੂਸ ਕਰਵਾਇਆ ਹੈ। ਉਹ ਉੱਚੇ ਲਕਸ਼ਾਂ ਨੂੰ ਪ੍ਰਾਪਤ ਕਰਨ ਦੀ ਕੋਸ਼ਿਸ਼ ਕਰਦੇ ਰਹਿਣ ਅਤੇ ਸਾਨੂੰ ਸਾਰਿਆਂ ਨੂੰ ਪ੍ਰੇਰਿਤ ਕਰਦੇ ਰਹਿਣ!”
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪਾਪੁਆ ਨਿਊ ਗਿਨੀ ਦੇ ਗਵਰਨਰ ਨਾਲ ਮੁਲਾਕਾਤ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ-ਪ੍ਰਸ਼ਾਂਤ ਦ੍ਵੀਪ ਸਮੂਹ ਸਹਿਯੋਗ ਮੰਚ  ਦੀ ਤੀਸਰੀ ਸਮਿਟ ਦੌਰਾਨ 22 ਮਈ, 2023 ਨੂੰ ਪੋਰਟ ਮੋਰੇਸਬੀ ਦੇ ਗਵਰਨਮੈਂਟ ਹਾਊਸ ਵਿਖੇ ਪਾਪੂਆ ਨਿਊ ਗਿਨੀ  ਦੇ ਗਵਰਨਰ-ਜਨਰਲ ਸਰ ਬੌਬ ਡਾਡੇ  ਨਾਲ ਮੁਲਾਕਾਤ ਕੀਤੀ।
ਗਵਰਨਰ-ਜਨਰਲ ਨੇ ਦੇਸ਼ ਦੀ ਆਪਣੀ ਪਹਿਲੀ ਯਾਤਰਾ ‘ਤੇ ਆਏ ਪ੍ਰਧਾਨ ਮੰਤਰੀ ਦਾ ਪਾਪੁਆ ਨਿਊ ਗਿਨੀ ਵਿੱਚ ਗਰਮਜੋਸ਼ੀ ਨਾਲ ਸਵਾਗਤ ਕੀਤਾ। ਦੋਵੇਂ ਰਾਜਨੇਤਾਵਾਂ ਨੇ ਦੋਵੇਂ ਦੇਸ਼ਾਂ ਦੇ ਦਰਮਿਆਨ ਦੁਵੱਲੇ ਸਬੰਧਾਂ ਅਤੇ ਵਿਕਾਸ ਸਾਂਝੇਦਾਰੀ ਦੇ ਮਹੱਤਵ ਸਮੇਤ ਹੋਰ ਵਿਸ਼ਿਆਂ ‘ਤੇ ਵਿਚਾਰਾਂ ਦਾ ਆਦਾਨ-ਪ੍ਰਦਾਨ ਕੀਤਾ, ਜਿਨ੍ਹਾਂ ਨੂੰ ਉਹ ਹੋਰ ਮਜ਼ਬੂਤ ਬਣਾਉਣ ‘ਤੇ ਸਹਿਮਤ ਹੋਏ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੈਰਾਲੰਪਿਕ ਖੇਡਾਂ ਵਿੱਚ ਪੁਰਸ਼ਾਂ ਦੇ ਡਿਸਕਸ ਥ੍ਰੋਅ ‘ਚ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਵਿਨੋਦ ਕੁਮਾਰ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਟੋਕੀਓ ਵਿਖੇ ਆਯੋਜਿਤ ਪੈਰਾਲੰਪਿਕ ਖੇਡਾਂ ਵਿੱਚ ਪੁਰਸ਼ਾਂ ਦੇ ਡਿਸਕਸ ਥ੍ਰੋਅ ‘ਚ ਕਾਂਸੀ ਦਾ ਮੈਡਲ ਜਿੱਤਣ ਦੇ ਲਈ ਵਿਨੋਦ ਕੁਮਾਰ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਟਵੀਟ ਵਿੱਚ, ਪ੍ਰਧਾਨ ਮੰਤਰੀ ਨੇ ਕਿਹਾ;
“ਵਿਨੋਦ ਕੁਮਾਰ ਦੇ ਸ਼ਾਨਦਾਰ ਪ੍ਰਦਰਸ਼ਨ ‘ਤੇ ਭਾਰਤ ਖੁਸ਼ੀ ਮਨਾ ਰਿਹਾ ਹੈ! ਕਾਂਸੀ ਦੇ ਮੈਡਲ ਦੇ ਲਈ ਉਸ ਨੂੰ ਵਧਾਈਆਂ। ਉਸ ਦੀ ਸਖਤ ਮਿਹਨਤ ਅਤੇ ਦ੍ਰਿੜ੍ਹ ਸੰਕਲਪ ਦੇ ਉਤਕ੍ਰਿਸ਼ਟ ਨਤੀਜੇ ਦੇਖਣ ਨੂੰ ਮਿਲ ਰਹੇ ਹਨ। #Paralympics.”
ਪ੍ਰਧਾਨ ਮੰਤਰੀ ਦਫਤਰ
ਲੋਕ ਸਭਾ ਵਿੱਚ ਨਵੇਂ ਮੰਤਰੀਆਂ ਦਾ ਪਰੀਚੈ ਕਰਵਾਉਂਦੇ ਹੋਏ ਪ੍ਰਧਾਨ ਮੰਤਰੀ ਮੋਦੀ ਦੀਆਂ ਟਿਪਣੀਆਂ ਦਾ ਮੂਲ-ਪਾਠ
ਬੜੀ ਮਾਤਰਾ ਵਿੱਚ ਮਹਿਲਾ, ਐੱਸਸੀ ਤੇ ਐੱਸਟੀ ਕਮਿਊਨਿਟੀ, ਆਦਿਵਾਸੀ ਮੰਤਰੀਆਂ ਦਾ ਹੋਣਾ ਉਤਸ਼ਾਹ, ਆਨੰਦ ਅਤੇ ਗੌਰਵ ਦਾ ਵਿਸ਼ਾ ਹੋਣਾ ਚਾਹੀਦਾ ਹੈ: ਪ੍ਰਧਾਨ ਮੰਤਰੀ
ਸ਼ਾਇਦ ਦੇਸ਼ ਦੀ ਐੱਸਸੀ ਕਮਿਊਨਿਟੀ ਦੇ ਮੰਤਰੀ ਬਣਨ, ਦੇਸ਼ ਦੀ ਮਹਿਲਾ ਮੰਤਰੀ ਬਣੇ, ਦੇਸ਼ ਦੇ ਓਬੀਸੀ ਮੰਤਰੀ ਬਣਨ, ਦੇਸ਼ ਦੇ ਕਿਸਾਨਾਂ ਦੇ ਬੇਟੇ ਮੰਤਰੀ ਬਣਨ, ਇਹ ਗੱਲ ਕੁਝ ਲੋਕਾਂ ਨੂੰ ਰਾਸ ਨਹੀਂ ਆਉਂਦੀ ਹੈ: ਪ੍ਰਧਾਨ ਮੰਤਰੀ
ਮਾਣਯੋਗ ਸਪੀਕਰ ਸਾਹਿਬ ਜੀ,
ਮੈਂ ਸੋਚ ਰਿਹਾ ਸਾਂ ਕਿ ਅੱਜ ਸਦਨ ਵਿੱਚ ਇੱਕ ਉਤਸ਼ਾਹ ਦਾ ਵਾਤਾਵਰਣ ਹੋਵੇਗਾ ਕਿਉਂਕਿ ਬਹੁਤ ਬੜੀ ਮਾਤਰਾ ਵਿੱਚ ਸਾਡੀਆਂ ਮਹਿਲਾ ਸਾਂਸਦ ਮੰਤਰੀ ਬਣੀਆਂ ਹਨ। ਅੱਜ ਮੈਨੂੰ ਖੁਸ਼ੀ ਹੁੰਦੀ ਹੈ ਕਿ ਬਹੁਤ ਬੜੀ ਮਾਤਰਾ ਵਿੱਚ ਸਾਡੇ ਐੱਸਸੀ ਕਮਿਊਨਿਟੀ ਦੇ ਭਾਈ ਮੰਤਰੀ ਬਣੇ ਹਨ। ਖੁਸ਼ੀ ਹੁੰਦੀ ਹੈ ਅੱਜ ਸਾਡੇ ਆਦਿਵਾਸੀ ਸ਼ਡਿਊਲਡ ਟ੍ਰਾਈਬਸ  ਦੇ ਸਾਰੇ ਸਾਥੀ ਬਹੁਤ ਬੜੀ ਮਾਤਰਾ ਵਿੱਚ ਮੰਤਰੀ ਬਣੇ ਹਨ, ਸਭ ਨੂੰ ਖੁਸ਼ੀ ਹੁੰਦੀ ਹੈ।
It should make everyone proud that several women, several people belonging to the SC and ST community have taken oath as Ministers.
— PMO India  July 19, 2021
Several new Ministers are children of farmers and also belong to OBC communities: PM @narendramodi in the Lok Sabha
ਮਾਣਯੋਗ ਸਪੀਕਰ ਸਾਹਿਬ ਜੀ,
ਇਸ ਵਾਰ ਸਦਨ ਵਿੱਚ ਸਾਡੇ ਸਾਥੀ ਸਾਂਸਦ ਜੋ ਕਿਸਾਨ ਪਰਿਵਾਰ ਤੋਂ ਹਨ, ਗ੍ਰਾਮੀਣ ਪਰਿਵੇਸ਼ ਦੇ ਹਨ, ਸਮਾਜਿਕ-ਆਰਥਿਕ ਰੂਪ ਤੋਂ ਪਿਛੜੇ ਵਰਗ ਤੋਂ ਹਨ, ਓਬੀਸੀ ਸਮਾਜ ਤੋਂ ਹਨ, ਬਹੁਤ ਬੜੀ ਮਾਤਰਾ ਵਿੱਚ ਉਨ੍ਹਾਂ ਨੂੰ ਮੰਤਰੀ ਪਰਿਸ਼ਦ ਵਿੱਚ ਮੌਕਾ ਮਿਲਿਆ, ਉਨ੍ਹਾਂ ਦਾ ਪਰੀਚੈ ਕਰਨ ਦਾ ਆਨੰਦ ਹੁੰਦਾ, ਹਰ ਬੈਂਚ ਤੋਂ, ਬੈਂਚ ਨੂੰ ਥਪਥਪਾ ਕੇ ਉਨਾਂ ਦਾ ਗੌਰਵ ਕੀਤਾ ਗਿਆ ਹੁੰਦਾ। ਲੇਕਿਨ ਸ਼ਾਇਦ ਦੇਸ਼ ਦੀ ਐੱਸਸੀ ਕਮਿਊਨਿਟੀ ਦੇ ਮੰਤਰੀ ਬਣਨ, ਦੇਸ਼ ਦੀ ਮਹਿਲਾ ਮੰਤਰੀ ਬਣੇ, ਦੇਸ਼ ਦੇ ਓਬੀਸੀ ਮੰਤਰੀ ਬਣਨ, ਦੇਸ਼ ਦੇ ਕਿਸਾਨਾਂ ਦੇ ਬੇਟੇ ਮੰਤਰੀ ਬਣਨ, ਇਹ ਗੱਲ ਕੁਝ ਲੋਕਾਂ ਨੂੰ ਰਾਸ ਨਹੀਂ ਆਉਂਦੀ ਹੈ ਅਤੇ ਇਸ ਲਈ ਉਨ੍ਹਾਂ ਦਾ ਪਰੀਚੈ ਤੱਕ ਨਹੀਂ ਹੋਣ ਦਿੰਦੇ ਹਨ। ਅਤੇ ਇਸ ਲਈ ਮਾਣਯੋਗ ਸਪੀਕਰ ਸਾਹਿਬ ਜੀ, ਮੰਤਰੀ ਮੰਡਲ ਵਿੱਚ ਨਵਨਿਯੁਕਤ ਮੈਂਬਰਾਂ ਨੂੰ ਲੋਕ ਸਭਾ ਵਿੱਚ Introduces ਸਮਝਿਆ ਜਾਵੇ।
It should make everyone proud that several women, several people belonging to the SC and ST community have taken oath as Ministers.
— PMO India  July 19, 2021
Several new Ministers are children of farmers and also belong to OBC communities: PM @narendramodi in the Lok Sabha
ਵਿਗਿਆਨ ਤੇ ਤਕਨਾਲੋਜੀ ਮੰਤਰਾਲਾ
ਡੀਐੱਸਟੀ - ਐੱਸਈਆਰਬੀ ਨੇ ਕੋਵਿਡ 19 ਦੇ ਖਿਲਾਫ਼ ਸੰਰਚਨਾ-ਅਧਾਰਿਤ ਸੰਭਾਵਿਤ ਐਂਟੀਵਾਇਰਲਾਂ ਦੀ ਪਹਿਚਾਣ ਦੇ ਲਈ ਅਧਿਐਨ ਦਾ ਸਮਰਥਨ ਕੀਤਾ
ਸਾਇੰਸ ਅਤੇ ਟੈਕਨੋਲੋਜੀ ਵਿਭਾਗ  ਅਧੀਨ ਸਾਇੰਸ ਅਤੇ ਇੰਜੀਨੀਅਰਿੰਗ ਖੋਜ ਬੋਰਡ  ਨੇ ਹਾਲ ਹੀ ਵਿੱਚ ਸਾਰਸ - ਸੀਓਵੀ 2 ਦੇ ਖ਼ਿਲਾਫ਼ ਸੰਰਚਨਾ ਅਧਾਰਿਤ ਸੰਭਾਵਿਤ ਐਂਟੀਵਾਇਰਲਾਂ ਦੀ ਪਹਿਚਾਣ ਦੇ ਲਈ ਆਈਆਈਟੀ - ਰੁੜਕੀ ਦੇ ਪ੍ਰੋਫੈਸਰ ਪ੍ਰਵਿੰਦਰ ਕੁਮਾਰ ਦੁਆਰਾ ਇੱਕ ਪ੍ਰਸਤਾਵਿਤ ਅਧਿਐਨ ਦਾ ਸਮਰਥਨ ਕੀਤਾ ਹੈ।
ਉੱਚ ਤਰਜੀਹ ਵਾਲੇ ਖੇਤਰਾਂ ਵਿੱਚ ਖੋਜ ਦੀ ਘਣਤਾ  ਅਧੀਨ ਫੰਡ ਕੀਤੇ ਜਾਣ ਵਾਲੇ ਇਹ ਅਧਿਐਨ ਕੁਝ ਸਭ ਤੋਂ ਮਹੱਤਵਪੂਰਨ ਵਾਇਰਲ ਰੈਪਲੀਕੇਸ਼ਨ ਅਨਜ਼ਾਇਮਸ ਨੂੰ ਨਿਸ਼ਾਨਾ ਬਣਾਉਣ ਵਾਲੇ ਛੋਟੇ ਮੌਲੀਕਿਊਲ ਇਹੀਬੀਟਰਸ ਦੀ ਖੋਜ ਕਰੇਗਾ। ਇਹ ਅਨਜ਼ਾਇਮਸ ਵਾਇਰਲ ਪ੍ਰੋਟੀਜ਼ , ਆਰਐੱਨਏ ਨਿਰਭਰ ਆਰਐੱਨਏ ਪੋਲੀਮੇਰਾਜ਼  ਅਤੇ ਮੈਥਾਇਲਟ੍ਰਾਂਸਫਰਾਜ਼ ਜਾਂ ਐੱਮਟੀ  ਹਨ। ਵਾਇਰਲ ਪ੍ਰੋਟੀਜ਼, ਜੋ ਵਾਇਰਲ ਦੇ ਜਰਾਸੀਮਾਂ ਦੇ ਜੀਨੈਟਿਕ ਮੈਟੀਰੀਅਲ  ਦੁਆਰਾ ਇਨਕੋਡਡ ਅੰਜ਼ਾਇਮ ਹੁੰਦੇ ਹਨ, ਸੈਲੂਲਰ ਪ੍ਰੋਟੀਨਾਂ ਵਿੱਚ ਖ਼ਾਸ ਪੇਪਟਿਕ ਬਾਂਡਾਂ ਨੂੰ ਉਤੇਜਿਕ ਕਰਦੇ ਹਨ।
ਇਸ ਅਧਿਐਨ ਵਿੱਚ ਇੱਕ ਕੰਪਿਊਟਰ ਅਧਾਰਿਤ ਹਾਈ ਥਰੂਪੁੱਟ ਵਰਚੁਅਲ ਸਕ੍ਰੀਨਿੰਗ ਨਜ਼ਰੀਏ ਦੀ ਵਰਤੋਂ ਵੱਖੋ-ਵੱਖਰੀਆਂ ਕੰਪਾਉਂਡ ਲਾਇਬ੍ਰੇਰੀਆਂ ਤੋਂ ਐਂਟੀਵਾਇਰਲ ਮੌਲੀਕਿਊਲਜ਼ ਦੀ ਪਹਿਚਾਣ ਕਰਨ ਦੇ ਲਈ ਕੀਤਾ ਜਾਵੇਗਾ, ਜਿਨ੍ਹਾਂ ਨੂੰ ਐਂਟੀਵਾਇਰਲ ਸੰਭਾਵਨਾ ਦੇ ਲਈ ਪ੍ਰਯੋਗਿਕ ਤੌਰ ’ਤੇ ਪ੍ਰਮਾਣਿਤ ਕੀਤਾ ਜਾਵੇਗਾ। ਕਾਲੇਬੋਰਟ੍ਰਸ, ਜੋ ਆਈਆਈਟੀ ਰੁੜਕੀ ਦੇ ਡਾ. ਸ਼ੈਲੀ ਤੋਮਰ ਅਤੇ ਭਾਰਤੀ ਪਸ਼ੂ ਚਿਕਿਤਸਾ ਖੋਜ ਸੰਸਥਾਨ , ਬਰੇਲੀ ਦੇ ਡਾ. ਗੌਰਵ ਸ਼ਰਮਾ ਹਨ, ਸਾਰਸ - ਸੀਓਵੀ - 2 ਦੇ ਵਾਇਰਸ ਦੇ ਖ਼ਿਲਾਫ਼ ਚਿੰਨਤ ਐਂਟੀਵਾਇਰਲ ਮੌਲੀਕਿਊਲਸ ਦੀ ਐਂਟੀਵਾਇਰਲ ਦੀ ਦਕਸ਼ਤਾ ਦੀ ਪ੍ਰਯੋਗਿਕ ਟੈਸਟਿੰਗ ਅਤੇ ਮੁਲਾਂਕਣ ਵਿੱਚ ਸਹਾਇਤਾ ਕਰਨਗੇ।
ਇੱਕ ਸ਼ੁਰੂਆਤੀ ਕੰਮ ਦੇ ਰੂਪ ਵਿੱਚ, ਜਾਂਚਕਰਤਾਵਾਂ ਨੇ ਪਹਿਲਾਂ ਹੀ ਵਾਈਰਲ ਪ੍ਰੋਟੀਜ਼ ਐਮਪ੍ਰੋ ਨੂੰ ਚਿੰਨਤ ਕਰਦੇ ਹੋਏ ਐੱਫ਼ਡੀਏ ਦੁਆਰਾ ਪ੍ਰਵਾਨਿਤ ਦਵਾਈਆਂ ਦੀ ਬਾਇੰਡਿੰਗ ਯੋਗਤਾ ਦੀ ਜਾਂਚ ਕਰਨ ਲਈ ਹਾਈ ਥਰੂਪੁੱਟ ਵਰਚੁਅਲ ਸਕ੍ਰੀਨਿੰਗ ਨਜ਼ਰੀਏ ਦੁਆਰਾ ਸਿਲਿਕੋ ਕਾਰਜ ਕਰ ਦਿੱਤਾ ਹੈ।
ਚਿੱਤਰ: ਐਮਪ੍ਰੋ ਐਕਟਿਵ ਸਾਈਟ ’ਤੇ ਫ਼ੋਕਸ ਕਰਦੀ ਹੋਈ ਆਯਾਮੀ ਸੰਰਚਨਾ। ਸਬਸਟ੍ਰੇਟ ਪੇਪਟਾਇਡ  ਨੂੰ ਕਿਰਿਆਸ਼ੀਲ ਸਾਈਟ ’ਤੇ ਬਾਊਂਡ ਕਰਨ ਦੇ ਲਈ ਦਿਖਾਇਆ ਗਿਆ ਹੈ।
ਡੀਐੱਸਟੀ ਦੇ ਸਕੱਤਰ ਪ੍ਰੋਫੈਸਰ ਆਸ਼ੂਤੋਸ਼ ਸ਼ਰਮਾ ਨੇ ਕਿਹਾ, “ਰੀਪਰਪੋਸਡ ਡ੍ਰਗ ਕੈਂਡੀਡੇਟ ਸਮੇਤ ਨਵੀਆਂ ਦਵਾਈਆਂ ਦੀ ਭਾਲ ਨੂੰ ਸਿਲਿਕੋ ਨਜ਼ਰੀਏ ਦੁਆਰਾ ਵਧਾਵਾ ਮਿਲ ਰਿਹਾ ਹੈ, ਜੋ ਸੰਭਾਵਿਤ ਐਂਟੀਵਾਇਰਲ ਮੌਲੀਕਿਊਲਸ ਦੀ ਉਨ੍ਹਾਂ ਦੀ ਮੌਲੀਕਿਊਲਸ ਸੰਰਚਨਾਵਾਂ ਦੇ ਕੰਪਿਊਟਰ ਸਟੀਮੂਲੇਸ਼ਨ ਦੇ ਅਧਾਰ ’ਤੇ ਪਹਿਚਾਣ ਕਰਨ ਦਾ ਸੰਕੇਤ ਦਿੰਦੇ ਹਨ। ਇਸ ਨਜ਼ਰੀਏ ਦੇ ਪ੍ਰਯੋਗਾਤਮਕ ਅਤੇ ਕਲੀਨਿਕਲ ਟੈਸਟਿੰਗ ਦੇ ਲਈ ਸੰਭਾਵਿਤ ਦਵਾਈਆਂ ਅਤੇ ਟੀਕਿਆਂ ਦੀ ਚੋਣ ਵਿੱਚ ਜ਼ਿਆਦਾ ਤੇਜ਼ ਅਤੇ ਸਟੀਕ ਹੋਣ ਦੀ ਉਮੀਦ ਕੀਤੀ ਜਾਂਦੀ ਹੈ।
ਸਾਰਸ – ਸੀਓਵੀ - 2 ਉੱਚ ਰੋਗ ਅਤੇ ਮੌਤ ਦਰ ਦੇ ਨਾਲ ਗਲੋਬਲ ਕੋਵਿਡ - 19 ਮਹਾਂਮਾਰੀ ਦੇ ਲਈ ਜ਼ਿੰਮੇਵਾਰ ਏਟੀਓਲਾਜੀਕਲ ਏਜੰਟ ਹੈ। ਦੁਨੀਆ ਭਰ ਵਿੱਚ, ਜਾਂ ਤਾਂ ਰੋਕਥਾਮ ਜਾਂ ਉਪਚਾਰ ਦੇ ਰੂਪ ਵਿੱਚ ਕੋਵਿਡ – 19 ਇਨਫ਼ੈਕਸ਼ਨਜ਼ ਦਾ ਮੁਕਾਬਲਾ ਕਰਨ ਲਈ ਨੈਦਾਨਿਕ ਰੂਪ ਵਿੱਚ ਪ੍ਰਭਾਵੀ ਟੀਕਿਆਂ ਜਾਂ ਖ਼ਾਸ ਐਂਟੀਵਾਇਰਲ ਦਵਾਈਆਂ ਜਾਂ ਡਰੱਗ ਰੀਪ੍ਰੋਪੋਜਿੰਗ ਰਣਨੀਤੀਆਂ ਦੀ ਪਹਿਚਾਣ ਦੀ ਦਿਸ਼ਾ ਵਿੱਚ ਵੱਖ-ਵੱਖ ਏਜੰਸੀਆਂ ਦੁਆਰਾ ਖੋਜ ਅਤੇ ਵਿਕਾਸ ਗਤੀਵਿਧੀਆਂ ਸ਼ੁਰੂ ਕੀਤੀਆਂ ਗਈਆਂ ਸਨ।
ਡਰੱਗ ਰੀਪ੍ਰੋਪੋਜ਼ਿੰਗ ਦੇ ਲਈ ਸੰਰਚਨਾ ਅਧਾਰਿਤ ਨਜ਼ਰੀਏ ਦਾ ਉਪਯੋਗ ਕਰਦੇ ਹੋਏ, ਇਹ ਅਧਿਐਨ ਉਨ੍ਹਾਂ ਮੌਲੀਕਿਊਲਸ ਦੀ ਪਹਿਚਾਣ ਦਾ ਰਾਹ ਪੱਧਰਾ ਕਰੇਗਾ, ਜੋ ਐਮਪ੍ਰੋ ਐਕਟਿਵ ਸਾਈਟ ਦੇ ਨਾਲ ਜੁੜੇ ਹੁੰਦੇ ਹਨ ਅਤੇ ਉਨ੍ਹਾਂ ਦੀ ਸਮਰੱਥਾ ਦਾ ਉਪਯੋਗ ਕੋਵਿਡ -19 ਦੇ ਖ਼ਿਲਾਫ਼ ਐਂਟੀਵਾਇਰਲ ਮੌਲੀਕਿਊਲਸ ਦੇ ਰੂਪ ਵਿੱਚ ਕੀਤਾ ਜਾ ਸਕਦਾ ਹੈ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪੰਚਾਇਤਾਂ ਅਤੇ ਸਥਾਨਕ ਸੰਸਥਾਵਾਂ ਦੇ ਸਸ਼ਕਤੀਕਰਣ ‘ਤੇ ਇੱਕ ਟਵੀਟ ਥ੍ਰੈੱਡ ਨੂੰ ਸਾਂਝਾ ਕੀਤਾ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਪੰਚਾਇਤਾਂ ਅਤੇ ਸਥਾਨਕ ਸੰਸਥਾਵਾਂ ਦੇ ਸਸ਼ਕਤੀਕਰਣ ਦੇ ਸਬੰਧ ਵਿੱਚ MyGov ਦੇ ਇੱਕ ਟਵੀਟ ਥ੍ਰੈੱਡ ਨੂੰ ਸਾਂਝਾ ਕੀਤਾ ਹੈ।
ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
‘‘ਅਸੀਂ ਪੰਚਾਇਤਾਂ ਅਤੇ ਸਥਾਨਕ ਸੰਸਥਾਵਾਂ ਨੂੰ ਕਿਵੇਂ ਸਸ਼ਕਤ ਬਣਾ ਰਹੇ ਹਾਂ, ਇਸ ‘ਤੇ ਜਾਣਕਾਰੀ ਨਾਲ ਜੁੜਿਆ ਇੱਕ ਟਵੀਟ ਥ੍ਰੈੱਡ।’’
ਬਿਜਲੀ ਮੰਤਰਾਲਾ
ਪਾਵਰ ਫਾਈਨੈਂਸ ਕਾਰਪੋਰੇਸ਼ਨ ਅਤੇ ਆਰਈਸੀ ਲਿਮਿਟਿਡ ਨੇ ਕਰਜ਼ ਦਰਾਂ ਵਿੱਚ ਹੋਰ ਕਟੌਤੀ ਕੀਤੀ
ਕੇਂਦਰ ਸਰਕਾਰ ਦੇ ਮਲਕੀਅਤ ਵਾਲੀਆਂ ਗੈਰ-ਬੈਂਕਿੰਗ ਵਿੱਤੀ ਕੰਪਨੀਆਂ ਪਾਵਰ ਫਾਈਨੈਂਸ ਕਾਰਪੋਰੇਸ਼ਨ ਅਤੇ ਆਰਈਸੀ ਲਿਮਿਟਿਡ ਨੇ ਸਾਰੇ ਪ੍ਰਕਾਰ ਦੇ ਕਰਜ਼ਿਆਂ ‘ਤੇ ਆਪਣੀਆਂ ਅਧਾਰ ਦਰਾਂ ਨੂੰ 40 ਅਧਾਰ ਅੰਕ-ਬੀਪੀਐੱਸ ਤੱਕ ਘੱਟ ਕਰ ਦਿੱਤਾ ਹੈ।
ਕੇਂਦਰੀ ਬਿਜਲੀ ਅਤੇ ਨਵੀਂ ਅਤੇ ਨਵਿਆਉਣਯੋਗ ਊਰਜਾ ਮੰਤਰੀ ਸ਼੍ਰੀ ਆਰ.ਕੇ. ਸਿੰਘ ਨੇ ਕਰਜ਼ ਦੀਆਂ ਦਰਾਂ ਨੂੰ ਘੱਟ ਕਰਨ ਅਤੇ ਪ੍ਰਤੀਯੋਗੀ ਬਣੇ ਰਹਿਣ ਲਈ ਦੋਨਾਂ ਕੰਪਨੀਆਂ ਦੁਆਰਾ ਕੀਤੇ ਜਾ ਰਹੇ ਨਿਰੰਤਰ ਯਤਨਾਂ ‘ਤੇ ਸੰਤੋਸ਼ ਵਿਅਕਤ ਕੀਤਾ। ਸ਼੍ਰੀ ਸਿੰਘ ਨੇ ਕਿਹਾ ਕਿ ਪਾਵਰ ਫਾਈਨੈਂਸ ਕਾਰਪੋਰੇਸ਼ਨ ਅਤੇ ਆਰਈਸੀ ਲਿਮਿਟਿਡ ਦੁਆਰਾ ਕਰਜ਼ ਦੀਆਂ ਦਰਾਂ ਵਿੱਚ ਲਗਾਤਾਰ ਕਮੀ ਕਰਨ ਨਾਲ ਊਰਜਾ ਉਪਯੋਗਤਾਵਾਂ ਨੂੰ ਪ੍ਰਤੀਯੋਗੀ ਦਰਾਂ ‘ਤੇ ਉਧਾਰ ਲੈਣ ਅਤੇ ਬਿਜਲੀ ਖੇਤਰ ਦੇ ਬੁਨਿਆਦੀ ਢਾਂਚੇ ਵਿੱਚ ਸੁਧਾਰ ਲਈ ਨਿਵੇਸ਼ ਕਰਨ ਵਿੱਚ ਮਦਦ ਮਿਲੇਗੀ ਜਿਸ ਨਾਲ ਉਪਭੋਗਤਾਵਾਂ ਨੂੰ ਵਿਸ਼ਵਾਸਯੋਗ ਤਰੀਕੇ ਨਾਲ ਅਤੇ ਸਸਤੀ ਬਿਜਲੀ ਦਾ ਲਾਭ ਮਿਲੇਗਾ।
ਪਿਛਲੇ ਲਗਭਗ ਇੱਕ ਸਾਲ ਵਿੱਚ ਇਨ੍ਹਾਂ ਦੋਨਾਂ ਸੰਗਠਨਾਂ ਨੇ ਕਰਜ਼ ਦੀਆਂ ਦਰਾਂ ਵਿੱਚ ਸੰਚਿਤ ਰੂਪ ਤੋਂ 3% ਤੱਕ ਦੀ ਕਮੀ ਕੀਤੀ ਹੈ।
ਨਵਿਆਉਣਯੋਗ ਊਰਜਾ ਨੂੰ ਹੁਲਾਰਾ ਦੇਣ ਲਈ ਲੰਬੀ ਮਿਆਦ ਦੇ ਵਿੱਤ ਪੋਸ਼ਣ ਦੀ ਜ਼ਰੂਰਤ ਹੁੰਦੀ ਹੈ ਅਜਿਹੇ ਵਿੱਚ ਇਨ੍ਹਾਂ ਦਰਾਂ ਨੂੰ ਸੰਸ਼ੋਧਿਤ ਕਰ 8.25% ਕਰ ਦਿੱਤਾ ਗਿਆ ਹੈ।
ਬੀਤੇ ਇੱਕ ਜਾਂ ਦੋ ਵਰ੍ਹਿਆਂ ਵਿੱਚ ਇਨ੍ਹਾਂ ਸੰਗਠਨਾਂ ਦੁਆਰਾ ਉਧਾਰ ਦੀ ਘੱਟ ਲਾਗਤ ਦੇ ਕਾਰਨ ਦਰਾਂ ਵਿੱਚ ਕਮੀ ਸੰਭਵ ਹੋਈ ਹੈ।
ਇਹ ਦੱਸਣਾ ਜ਼ਰੂਰੀ ਹੈ ਕਿ ਪਾਵਰ ਫਾਈਨੈਂਸ ਕਾਰਪੋਰੇਸ਼ਨ ਅਤੇ ਆਰਈਸੀ ਲਿਮਿਟਿਡ ਪਹਿਲੇ ਤੋਂ ਹੀ 6.25% ਦੀਆਂ ਘੱਟੋ ਘੱਟ ਵਿਆਜ਼ ਦਰਾਂ ‘ਤੇ ਛੋਟੀ ਮਿਆਦ ਕਰਜ਼ ਪ੍ਰਦਾਨ ਕਰ ਰਹੇ ਹਨ।
ਕਾਨੂੰਨ ਤੇ ਨਿਆਂ ਮੰਤਰਾਲਾ
ਪ੍ਰੈੱਸ ਕਮਿਊਨੀਕ
ਭਾਰਤੀ ਸੰਵਿਧਾਨ ਦੇ ਅਨੁਛੇਦ 223 ਦੁਆਰਾ ਪ੍ਰਦਾਨ ਸ਼ਕਤੀ ਦਾ ਪ੍ਰਯੋਗ ਕਰਦੇ ਹੋਏ, ਰਾਸ਼ਟਰਪਤੀ ਨੇ ਗੁਵਾਹਾਟੀ ਹਾਈਕੋਰਟ ਦੇ ਸੀਨੀਅਰ ਮੋਸਟ ਪੁਇਸਨ  ਜੱਜ ਸ਼੍ਰੀ ਜਸਟਿਸ ਨੋਂਗਮੀਕਾਪਮ ਕੋਟਿਸਵਰ ਸਿੰਘ ਨੂੰ ਚੀਫ਼ ਜਸਟਿਸ ਦੇ ਦਫ਼ਤਰ ਦੇ ਕਰਤੱਵਾਂ ਦਾ ਪਾਲਨ ਕਰਨ ਦੇ ਲਈ ਨਿਯੁਕਤ ਕੀਤਾ ਹੈ। ਇਹ ਨਿਯੁਕਤੀ ਉਸ ਤਾਰੀਖ ਤੋਂ ਪ੍ਰਭਾਵੀ ਹੋਵੇਗੀ, ਜਦੋਂ ਸੁਪਰੀਮ ਕੋਰਟ ਦੇ ਜਸਟਿਸ ਦੇ ਰੂਪ ਵਿੱਚ ਹੋਈ ਨਿਯੁਕਤੀ ਦੇ ਨਤੀਜੇ ਵਜੋਂ ਜਸਟਿਸ ਸ਼੍ਰੀ ਸੁਧਾਂਸ਼ੂ ਧੂਲੀਆ ਗੁਵਾਹਾਟੀ ਹਾਈਕੋਰਟ ਦੇ ਚੀਫ਼ ਜਸਟਿਸ ਦੇ ਰੂਪ ਵਿੱਚ ਕਾਰਜਭਾਰ ਦਾ ਤਿਆਗ ਕਰ ਦਿੰਦੇ ਹਨ।
ਪੰਚਾਇਤੀ ਰਾਜ ਮੰਤਰਾਲਾ
ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਸਵਾਮਿਤਵ ਯੋਜਨਾ ਨੂੰ ਲਾਗੂ ਕਰਨ ਲਈ ਨਵਾਂ ਫਰੇਮਵਰਕ ਜਾਰੀ ਕੀਤਾ
7400 ਤੋਂ ਜ਼ਿਆਦਾ ਪਿੰਡਾਂ ਵਿੱਚ ਸੰਪੱਤੀ ਕਾਰਡ ਵੰਡੇ ਜਾਣਗੇ , ਯੋਜਨਾ ਦਾ 7 ਲੱਖ ਤੋਂ ਜ਼ਿਆਦਾ ਲੋਕਾਂ ਨੂੰ ਲਾਭ ਮਿਲੇਗਾ
ਸ਼੍ਰੀ ਤੋਮਰ ਨੇ ਮਹਾਮਾਰੀ ਦੇ ਬਾਵਜੂਦ ਕਈ ਸੰਬੰਧਿਤ ਪੱਖਾਂ ਅਤੇ ਸਮਾਜ ਦੇ ਲੋਕਾਂ ਦੁਆਰਾ ਕੀਤੇ ਗਏ ਸਹਿਯੋਗ ਦੀ ਪ੍ਰਸ਼ੰਸਾ ਕੀਤੀ
ਕੇਂਦਰੀ ਪੰਚਾਇਤੀ ਰਾਜ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਅੱਜ ਸਵਾਮਿਤਵ ਯੋਜਨਾ ਦੇ ਰਾਸ਼ਟਰਵਿਆਪੀ ਪੱਧਰ ‘ਤੇ ਲਾਗੂ ਕਰਨ ਲਈ ਫਰੇਮਵਰਕ ਅਤੇ ਕੌਫ਼ੀ ਟੇਬਲ ਬੁੱਕ ਨੂੰ ਜਾਰੀ ਕੀਤਾ। ਇਸ ਮੌਕੇ ‘ਤੇ ਉਨ੍ਹਾਂ ਨੇ ਰਾਜਾਂ ਅਤੇ ਹੋਰ ਹਿਤਧਾਰਕਾਂ ਨੂੰ ਵੀ ਸੰਬੋਧਨ ਕੀਤਾ ।
ਪੰਚਾਇਤੀ ਰਾਜ ਮੰਤਰਾਲਾ ਦੁਆਰਾ ਵਿਕਸਿਤ ਕੀਤੇ ਗਏ ਸਵਾਮਿਤਵ ਯੋਜਨਾ ਦੇ ਫਰੇਮਵਰਕ ਕਵਰੇਜ ਵਿੱਚ ਕਈ ਰਾਜਾਂ ਲਈ ਯੋਜਨਾ ਦੇ ਤਹਿਤ ਦਿਸ਼ਾ ਨਿਰਦੇਸ਼ ਅਤੇ ਰੋਡਮੈਪ ਨੂੰ ਸ਼ਾਮਿਲ ਕੀਤਾ ਗਿਆ ਹੈ । ਜਿਸ ਵਿੱਚ ਕਈ ਘਟਕ ਸ਼ਾਮਿਲ ਕੀਤੇ ਗਏ ਹਨ । ਜਿਸ ਦੇ ਤਹਿਤ ਯੋਜਨਾ ਦਾ ਉਦੇਸ਼ , ਸਾਲ ਦੇ ਅਧਾਰ ‘ਤੇ ਵਿੱਤੀ ਪੋਸ਼ਣ ਦੇ ਤਰੀਕੇ , ਸਰਵੇਖਣ ਢੰਗ ਅਤੇ ਕਾਰਜ ਪ੍ਰਣਾਲੀ , ਹਿਤਧਾਰਕ, ਜਿੰਮੇਦਾਰੀ , ਨਿਗਰਾਨੀ ਅਤੇ ਮੁਲਾਂਕਣ ਆਦਿ ਨੂੰ ਸ਼ਾਮਿਲ ਕੀਤਾ ਗਿਆ ਹੈ ।
ਸਵਾਮਿਤਵ ਯੋਜਨਾ ‘ਤੇ ਕੌਫ਼ੀ ਟੇਬਲ ਬੁੱਕ ਇੱਕ ਕੋਸ਼ਿਸ਼ ਹੈ ਜੋ ਕਈ ਚੁਣੌਤੀਆਂ ਅਤੇ ਸਫਲਤਾ ਦੀਆਂ ਕਹਾਣੀਆਂ ਦੀ ਝਲਕ ਦਿਖਾਉਂਦੀ ਹੈ ਅਤੇ ਅੱਗੇ ਵਧਣ ਦਾ ਰਸਤਾ ਪ੍ਰਦਾਨ ਕਰਦੀ ਹੈ । ਜਿਸ ਦੇ ਜ਼ਰੀਏ ਯੋਜਨਾ ਦੇ ਲਾਗੂਕਰਨ, ਉਸ ਦੇ ਅਨੁਭਵ ਅਤੇ ਚੰਗੇ ਯਤਨਾਂ ਵਿੱਚ ਸ਼ਾਮਿਲ ਕਈ ਹਿਤਧਾਰਕਾਂ ਦੇ ਵਿਸ਼ਾਲ ਯਤਨਾਂ ਦਾ ਸੰਕਲਨ ਕਰਨ ਦਾ ਯਤਨ ਕੀਤਾ ਗਿਆ ਹੈ ।
ਸ਼੍ਰੀ ਤੋਮਰ ਨੂੰ ਇਹ ਵੀ ਦੱਸਿਆ ਗਿਆ ਕਿ 7400 ਤੋਂ ਅਧਿਕ ਪਿੰਡਾਂ ਵਿੱਚ ਸੰਪਤੀ ਕਾਰਡ ਵੰਡੇ ਗਏ ਹਨ ਅਤੇ ਦੇਸ਼ ਭਰ ਵਿੱਚ 7,00,000 ਤੋਂ ਅਧਿਕ ਲਾਭਾਰਥੀਆਂ ਨੂੰ ਯੋਜਨਾ ਤੋਂ ਲਾਭ ਪਹੁੰਚਿਆ ਹੈ । ਇਸ ਯੋਜਨਾ ਨਾਲ ਗ੍ਰਾਮੀਣ ਨਿਵਾਸੀਆਂ ਨੂੰ ਉਹ ਸੰਪਤੀ ਕਾਰਡ ਉਪਲੱਬਧ ਕਰਾਏ ਜਾਣਗੇ ਜਿਨ੍ਹਾਂ ਦਾ ਉਪਯੋਗ ਕਰਜਾ ਲੈਣ ਅਤੇ ਗ੍ਰਾਮੀਣ ਨਿਯੋਜਨ ਲਈ ਸਟੀਕ ਭੂਮੀ ਰਿਕਾਰਡ ਬਣਾਉਣ ਲਈ ਕੀਤਾ ਜਾ ਸਕਦਾ ਹੈ ।
ਸ਼੍ਰੀ ਤੋਮਰ ਨੇ ਮਹਾਮਾਰੀ ਦੇ ਬਾਵਜੂਦ ਯੋਜਨਾ ਦੇ ਸਫਲ ਲਾਗੂਕਰਨ ਲਈ ਕਈ ਹਿਤਧਾਰਕਾਂ ਅਤੇ ਸਮਾਜ ਦੁਆਰਾ ਪ੍ਰਦਾਨ ਕੀਤੇ ਗਏ ਸਮਰਥਨ ਦੀ ਪ੍ਰਸ਼ੰਸਾ ਕੀਤੀ । ਉਨ੍ਹਾਂ ਨੇ ਕਿਹਾ ਇਹ ਵੇਖਿਆ ਗਿਆ ਹੈ ਕਿ ਲਾਭਾਰਥੀਆਂ ਨੇ ਵੀ ਯੋਜਨਾ ਦਾ ਲਾਭ ਲੈਣਾ ਸ਼ੁਰੂ ਕਰ ਦਿੱਤਾ ਹੈ ਅਤੇ ਕਈ ਲਾਭਾਰਥੀਆਂ ਨੇ ਘਰ ਬਣਾਉਣ ਜਾਂ ਕਾਰੋਬਾਰਾਂ ਦਾ ਵਿਸਤਾਰ ਕਰਨ ਲਈ ਬੈਂਕ ਕਰਜਾ ਅਤੇ ਹੋਰ ਵਿੱਤੀ ਲਾਭਾਂ ਨੂੰ ਪ੍ਰਾਪਤ ਕੀਤਾ ਹੈ ।
ਇਸ ਆਯੋਜਨ ਵਿੱਚ ਵਰਚੁਅਲ ਮਾਧਿਅਮ ਸਾਰੇ ਰਾਜਾਂ/ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਦੇ ਮਾਲਿਆ ਅਤੇ ਪੰਚਾਇਤੀ ਰਾਜ ਸਕੱਤਰ, ਵਿਗਿਆਨ ਅਤੇ ਟੈਕਨੋਲੋਜੀ ਵਿਭਾਗ , ਨਾਗਰਿਕ ਹਵਾਬਾਜੀ ਮੰਤਰਾਲਾ  , ਭਾਰਤ ਦੇ ਸਰਵੇਖਣ  , ਭੂਮੀ ਸੰਸਾਧਨ ਵਿਭਾਗ  , ਰੱਖਿਆ ਮੰਤਰਾਲਾ  ਅਤੇ ਨਾਗਰਿਕ ਹਵਾਬਾਜ਼ੀ ਡਾਇਰੈਕਟੋਰੇਟ ਜਨਰਲ  ਦੇ ਅਧਿਕਾਰੀ ਸ਼ਾਮਿਲ ਹੋਏ ।
ਪਿਛੋਕੜ :
ਸਵਾਮਿਤਵ ਯੋਜਨਾ ਪੰਚਾਇਤੀ ਰਾਜ ਮੰਤਰਾਲਾ ਦੀ ਕੇਂਦਰ ਦੁਆਰਾ ਪ੍ਰਾਯੋਜਿਤ ਯੋਜਨਾ ਹੈ । ਜਿਸ ਨੂੰ 9 ਰਾਜਾਂ ਵਿੱਚ ਯੋਜਨਾ ਦੇ ਪਾਇਲਟ ਪੜਾਅ ਦੇ ਸਫਲ ਸਮਾਪਨ ਦੇ ਬਾਅਦ 24 ਅਪ੍ਰੈਲ 2021 ਨੂੰ ਰਾਸ਼ਟਰੀ ਪੰਚਾਇਤੀ ਰਾਜ ਦਿਨ ਦੇ ਮੌਕੇ ‘ਤੇ ਪ੍ਰਧਾਨ ਮੰਤਰੀ ਦੁਆਰਾ ਰਾਸ਼ਟਰੀ ਪੱਧਰ ‘ਤੇ ਲਾਂਚ ਕੀਤਾ ਗਿਆ ਸੀ । ਸਵਾਮਿਤਵ ਯੋਜਨਾ ਦਾ ਉਦੇਸ਼ ਡਰੋਨ ਸਰਵੇਖਣ ਅਤੇ ਕੋਰ ਨੈੱਟਵਰਕ ਦਾ ਉਪਯੋਗ ਕਰਕੇ ਭਾਰਤ ਵਿੱਚ ਗ੍ਰਾਮੀਣ ਖੇਤਰਾਂ ਵਿੱਚ ਵਸੇ ਹੋਏ ਨਿਵਾਸੀਆਂ ਨੂੰ ਸੰਪੰਤੀ ਦਾ ਅਧਿਕਾਰ ਪ੍ਰਦਾਨ ਕਰਨਾ ਹੈ । ਜੋ 5 ਸੈਮੀ ਤੱਕ ਦੀ ਮੈਪਿੰਗ ਸਟੀਕਤਾ ਪ੍ਰਦਾਨ ਕਰਦਾ ਹੈ ।
ਪੰਚਾਇਤੀ ਰਾਜ ਮੰਤਰਾਲਾ  ਸਵਾਮਿਤਵ ਯੋਜਨਾ ਦੇ ਲਾਗੂਕਰਨ ਲਈ ਇੱਕ ਨੋਡਲ ਮੰਤਰਾਲਾ ਹੈ । ਰਾਜਾਂ ਵਿੱਚ ਮਾਲਿਆ ਵਿਭਾਗ/ਭੂਮੀ ਰਿਕਾਰਡ ਵਿਭਾਗ, ਨੋਡਲ ਵਿਭਾਗ ਹੋਵੇਗਾ ਅਤੇ ਰਾਜ ਪੰਚਾਇਤੀ ਰਾਜ ਵਿਭਾਗਾਂ ਦੇ ਸਹਿਯੋਗ ਨਾਲ ਇਸ ਯੋਜਨਾ ਨੂੰ ਅੱਗੇ ਵਧਾਵੇਗਾ ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ-19 ਅੱਪਡੇਟ
ਰਾਸ਼ਟਰਵਿਆਪੀ ਟੀਕਾਕਰਣ ਮੁਹਿੰਮ ਦੇ ਤਹਿਤ ਹੁਣ ਤੱਕ 193.57 ਕਰੋੜ ਕੋਵਿਡ ਰੋਧੀ ਟੀਕੇ ਲਗਾਏ ਜਾ ਚੁੱਕੇ ਹਨ।
ਭਾਰਤ ਵਿੱਚ ਵਰਤਮਾਨ ਵਿੱਚ 18,386 ਐਕਟਿਵ ਕੇਸ ਹਨ।
ਐਕਟਿਵ ਕੇਸ 0.04% ਹਨ।
ਰਿਕਵਰੀ ਰੇਟ ਵਰਤਮਾਨ ਵਿੱਚ 98.74% ਹੈ।
ਪਿਛਲੇ 24 ਘੰਟਿਆਂ ਦੇ ਦੌਰਾਨ 2,236 ਰੋਗੀ ਠੀਕ ਹੋਏ, ਦੇਸ਼ ਭਰ ਵਿੱਚ ਹੁਣ ਤੱਕ ਕੁੱਲ 4,26,17,810 ਰੋਗੀ ਠੀਕ ਹੋਏ।
ਬੀਤੇ 24 ਘੰਟਿਆਂ ਦੇ ਦੌਰਾਨ 2,745 ਨਵੇਂ ਕੇਸ ਸਾਹਮਣੇ ਆਏ।
ਰੋਜ਼ਾਨਾ ਪਾਜ਼ਿਟਿਵਿਟੀ ਦਰ  ਹੈ।
ਸਪਤਾਹਿਕ ਪਾਜ਼ਿਟਿਵਿਟੀ ਦਰ  ਹੈ।
ਹੁਣ ਤੱਕ ਕੁੱਲ 85.08 ਕਰੋੜ ਟੈਸਟ ਕੀਤੇ ਗਏ; ਪਿਛਲੇ 24 ਘੰਟਿਆਂ ਵਿੱਚ 4,55,314 ਟੈਸਟ ਕੀਤੇ ਗਏ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਪਾਰੰਪਰਿਕ ਕ੍ਰੀੜਾ ਮਹੋਤਸਵ ਆਯੋਜਿਤ ਕਰਨ ਲਈ ਓਡੀਸ਼ਾ ਕੇਂਦਰੀ ਯੂਨੀਵਰਸਿਟੀ ਦੀ ਪਹਿਲ ਦੀ ਸ਼ਲਾਘਾ ਕੀਤੀ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਭਾਰਤ ਦੀ ਸਮ੍ਰਿੱਧ ਖੇਡ ਪਰੰਪਰਾਵਾਂ ਅਤੇ ਵਿਭਿੰਨਤਾ ਬਾਰੇ ਜਾਗਰੂਕਤਾ ਫੈਲਾਉਣ ਲਈ ਪਾਰੰਪਾਰਿਕ ਕ੍ਰੀੜਾ ਮਹੋਤਸਵ ਆਯੋਜਿਤ ਕਰਨ ਲਈ ਓਡੀਸ਼ਾ ਕੇਂਦਰੀ ਯੂਨੀਵਰਿਸਟੀ ਦੀ ਪਹਿਲ ਦੀ ਪ੍ਰਸ਼ੰਸਾ ਕੀਤੀ ਹੈ।
ਕੇਂਦਰੀ ਰਾਜ ਮੰਤਰੀ ਡਾ. ਸੁਭਾਸ਼ ਸਰਕਾਰ ਦੇ ਟਵੀਟ ’ਤੇ ਜਵਾਬ ਦਿੰਦੇ ਹੋਏ, ਪ੍ਰਧਾਨ ਮੰਤਰੀ ਨੇ ਟਵੀਟ ਕੀਤਾ:
“ਭਾਰਤ ਦੀ ਸਮ੍ਰਿੱਧ ਖੇਡ ਪਰੰਪਰਾਵਾਂ ਅਤੇ ਵਿਭਿੰਨਤਾ ਬਾਰੇ ਜਾਗਰੂਕਤਾ ਫੈਲਾਉਣ ਲਈ ਪਾਰੰਪਾਰਿਕ ਕ੍ਰੀੜਾ ਮਹੋਤਸਵ ਆਯੋਜਿਤ ਕਰਨ ਲਈ ਓਡੀਸ਼ਾ ਦੀ ਕੇਂਦਰੀ ਯੂਨੀਵਰਸਿਟੀ ਦੁਆਰਾ ਸ਼ਲਾਘਾਯੋਗ ਪਹਿਲ।”
https://pib.gov.in/PressReleasePage.aspx?PRID=1918629
ਰੱਖਿਆ ਮੰਤਰਾਲਾ
ਸੀਮਾ ਸੜਕ ਸੰਗਠਨ  ਸਤੰਬਰ 2020 ਤੱਕ ਅਟਲ ਸੁਰੰਗ ਦਾ ਕੰਮ ਮੁਕੰਮਲ ਕਰਨ ਲਈ ਲਗਾਤਾਰ ਡੱਟਿਆ ਹੋਇਆ ਹੈ
ਸੀਮਾ ਸੜਕ ਸੰਗਠਨ  ਨੇ ਹਿਮਾਚਲ ਪ੍ਰਦੇਸ਼ ਦੀ ਪੀਰ ਪੰਜਾਲ ਪਰਬਤ ਲੜੀ ਵਿੱਚ ਰਣਨੀਤਕ ਅਟਲ ਸੁਰੰਗ ਦਾ ਕੰਮ ਮੁਕੰਮਲ ਕਰਨ ਲਈ ਸਰਗਰਮ ਕਦਮ ਚੁੱਕੇ ਹਨ ਜਿਹੜਾ ਕਿ ਨਿਰਮਾਣ ਦੇ ਮਹੱਤਵਪੂਰਨ ਪੜਾਅ ਵਿੱਚ ਪਹੁੰਚ ਗਿਆ ਹੈ।
ਸੜਕ ਦੇ ਕੰਮਾਂ, ਇਲੈਕਟ੍ਰੌਮਕੈਨਿਕ ਫਿਟਿੰਗ ਜਿਸ ਵਿੱਚ ਰੋਸ਼ਨੀ, ਵੈਂਟੀਲੇਸ਼ਨ ਅਤੇ ਇੰਟੈਲੀਜੈਂਟ ਟ੍ਰੈਫਿਕ ਕੰਟਰੋਲ ਸਿਸਟਮ ਸ਼ਾਮਲ ਹਨ, ਨੂੰ ਚਲਾਇਆ ਗਿਆ ਹੈ। ਸੁਰੰਗ ਦੇ ਉੱਤਰੀ ਪੋਰਟਲ ਤੇ ਚੰਦਰ ਨਦੀ ਉੱਪਰ ਇੱਕ 100 ਮੀਟਰ ਲੰਬਾਈ ਦਾ ਸਟੀਲ ਸੁਪਰ ਢਾਂਚਾ ਨਿਰਮਾਣ ਅਧੀਨ ਹੈ। ਕੋਵਿਡ19 ਮਹਾਮਾਰੀ ਦੇ ਪ੍ਰਕੋਪ ਦਰਮਿਆਨ 10 ਦਿਨ ਤੱਕ ਕੰਮ ਰੁਕਿਆ ਰਿਹਾ।
ਸੀਮਾ ਸੜਕ ਸੰਗਠਨ ਦੇ ਡਾਇਰੈਕਟਰ ਜਨਰਲ ਲੈਫ਼ਟੀਨੈਂਟ ਜਨਰਲ ਹਰਪਾਲ ਸਿੰਘ ਨੇ ਹਿਮਾਚਲ ਪ੍ਰਦੇਸ਼ ਦੇ ਮੁੱਖ ਮੰਤਰੀ ਨਾਲ ਇਸ ਮਾਮਲੇ ਨੂੰ ਉਠਾਇਆ ਸੀ। ਜਿਸ ਸਦਕਾ 05 ਅਪ੍ਰੈਲ,2020 ਨੂੰ ਰਾਜ ਸਰਕਾਰ ਦੇ ਸਰਗਰਮ ਤਾਲਮੇਲ ਨਾਲ ਇਸ ਦਾ ਕੰਮ ਸ਼ੁਰੂ ਹੋਇਆ। ਯੋਜਨਾ ਅਨੁਸਾਰ ਸਤੰਬਰ 2020 ਵਿੱਚ ਇਸ ਦੇ ਮੁਕੰਮਲ ਹੋਣ ਨੂੰ ਯਕੀਨੀ ਬਣਾਉਣ ਲਈ ਅਟਲ ਸੁਰੰਗ ਦਾ ਕੰਮ ਕੋਵਿਡ 19 ਸਾਵਧਾਨੀਆਂ ਨਾਲ ਚਲਾਇਆ ਜਾ ਰਿਹਾ ਹੈ।
ਅਟਲ ਸੁਰੰਗ ਦਾ ਨਿਰਮਾਣ ਇਸ ਲਈ ਕੀਤਾ ਜਾ ਰਿਹਾ ਹੈ ਕਿਉਂਕਿ ਹਰੇਕ ਸਾਲ ਮਨਾਲੀ-ਸਾਰਚੂ-ਲੇਹ ਮਾਰਗ ਰੋਹਤਾਂਗ ਦੱਰੇ ਦੇ ਨਵੰਬਰ ਤੋਂ ਮਈ ਮਹੀਨੇ ਤੱਕ ਬਰਫ਼ਬਾਰੀ ਕਾਰਨ 6 ਮਹੀਨੇ ਬੰਦ ਰਹਿੰਦਾ ਹੈ।
ਇਹ ਸੁਰੰਗ ਮਨਾਲੀ ਨੂੰ ਲਾਹੌਲ ਘਾਟੀ ਨਾਲ ਸਾਰਾ ਸਾਲ ਜੋੜਦੀ ਹੈ ਅਤੇ ਇਸ ਨਾਲ ਮਨਾਲੀ-ਰੋਹਤਾਂਗ ਦੱਰਾ-ਸਾਰਚੂ-ਲੇਹ ਮਾਰਗ ਦੀ ਲੰਬਾਈ 46 ਕਿਲੋਮੀਟਰ ਘਟ ਜਾਵੇਗੀ। ਸਾਰਾ ਸਾਲ ਲਾਹੌਲ ਦੇ ਲੋਕਾਂ ਨੂੰ ਬਾਕੀ ਭਾਰਤ ਨਾਲ ਜੋੜਨ ਤੋਂ ਇਲਾਵਾ ਇਹ ਸੁਰੰਗ ਸੁਰੱਖਿਆ ਬਲਾਂ ਨੂੰ ਇੱਕ ਵੱਡਾ ਰਣਨੀਤਕ ਲਾਭ ਦੇਣ ਦੇ ਨਾਲ-ਨਾਲ ਅੱਗੇ ਦੇ ਸੰਪਰਕ ਵਿੱਚ ਮਦਦ ਕਰੇਗੀ।
ਪ੍ਰਧਾਨ ਮੰਤਰੀ ਦਫਤਰ
ਹਿਊਸਟਨ, ਟੈਕਸਾਸ ਵਿੱਚ ਪ੍ਰਧਾਨ ਮੰਤਰੀ ਦੀ ਅਮਰੀਕਾ ਦੇ ਰਾਸ਼ਟਰਪਤੀ ਨਾਲ ਜਾਣ-ਪਹਿਚਾਣ
ਸ਼ੁਭ ਸਵੇਰ ਹਿਊਸਟਨ,
ਸ਼ੁਭ ਸਵੇਰ ਟੈਕਸਾਸ,
ਸ਼ੁਭ ਸਵੇਰ ਅਮਰੀਕਾ,
ਭਾਰਤ ਅਤੇ ਦੁਨੀਆ ਭਰ ਵਿੱਚ ਮੇਰੇ ਸਾਥੀ ਭਾਰਤੀਆਂ ਨੂੰ ਸ਼ੁਭਕਾਮਨਾਵਾਂ।
ਦੋਸਤੋ,
ਅੱਜ ਸਵੇਰੇ ਸਾਡੇ ਨਾਲ ਇੱਕ ਬਹੁਤ ਹੀ ਖਾਸ ਵਿਅਕਤੀ ਹਨ। ਉਨ੍ਹਾਂ ਨੂੰ ਕਿਸੇ ਜਾਣ-ਪਹਿਚਾਣ ਦੀ ਜ਼ਰੂਰਤ ਨਹੀਂ ਹੈ। ਉਨ੍ਹਾਂ ਦਾ ਨਾਮ ਇਸ ਗ੍ਰਹਿ ਦਾ ਹਰੇਕ ਵਿਅਕਤੀ ਜਾਣਦਾ ਹੈ।
ਆਲਮੀ ਰਾਜਨੀਤੀ ’ਤੇ ਦੁਨੀਆ ਦੀ ਲਗਭਗ ਹਰ ਗੱਲਬਾਤ ਵਿੱਚ ਉਨ੍ਹਾਂ ਦਾ ਨਾਮ ਆਉਂਦਾ ਹੈ। ਉਨ੍ਹਾਂ ਦੇ ਹਰੇਕ ਸ਼ਬਦ ਦਾ ਕਰੋੜਾਂ ਲੋਕਾਂ ਵੱਲੋਂ ਪਾਲਣ ਕੀਤਾ ਜਾਂਦਾ ਹੈ।
ਇਸ ਮਹਾਨ ਦੇਸ਼ ਵਿੱਚ ਸਰਵਉੱਚ ਪਦ ਗ੍ਰਹਿਣ ਕਰਨ ਤੋਂ ਪਹਿਲਾਂ ਵੀ ਉਹ ਹਰ ਘਰ ਦਾ ਜਾਣਿਆ-ਪਹਿਚਾਣਿਆ ਨਾਮ ਸੀ ਅਤੇ ਬਹੁਤ ਹੀ ਮਕਬੂਲ ਸੀ।
ਸੀਈਓ ਤੋਂ ਲੈ ਕੇ ਕਮਾਂਡਰ-ਇਨ-ਚੀਫ਼, ਬੋਰਡਰੂਮ ਤੋਂ ਲੈ ਕੇ ਓਵਲ ਆਫਿਸ ਤੱਕ, ਸਟੂਡੀਓ ਤੋਂ ਲੈ ਕੇ ਗਲੋਬਲ ਸਟੇਜ ਤੱਕ, ਰਾਜਨੀਤੀ ਤੋਂ ਲੈ ਕੇ ਅਰਥਵਿਵਸਥਾ ਅਤੇ ਸੁਰੱਖਿਆ ਤੱਕ ਹਰ ਜਗ੍ਹਾ ਉਨ੍ਹਾਂ ਨੇ ਗਹਿਰਾ ਅਤੇ ਸਥਾਈ ਪ੍ਰਭਾਵ ਛੱਡਿਆ ਹੈ।
ਅੱਜ ਉਹ ਸਾਡੇ ਨਾਲ ਇੱਥੇ ਹਨ। ਇਸ ਸ਼ਾਨਦਾਰ ਸਟੇਡੀਅਮ ਅਤੇ ਸ਼ਾਨਦਾਰ ਸਭਾ ਵਿੱਚ ਉਨ੍ਹਾਂ ਦਾ ਸੁਆਗਤ ਕਰਨਾ ਮੇਰੇ ਲਈ ਸਨਮਾਨ ਅਤੇ ਸੁਭਾਗ ਦੀ ਗੱਲ ਹੈ।
ਅਤੇ ਮੈਂ ਕਹਿ ਸਕਦਾ ਹਾਂ ਕਿ ਮੈਨੂੰ ਅਕਸਰ ਉਨ੍ਹਾਂ ਨਾਲ ਮਿਲਣ ਦਾ ਮੌਕਾ ਮਿਲਿਆ ਅਤੇ ਹਰ ਬਾਰ ਮੈਨੂੰ ਮਿੱਤਰਤਾ, ਗਰਮਜੋਸ਼ੀ, ਊਰਜਾ ਮਿਲੀ ਹੈ, ਇਹ ਹਨ-ਸੰਯੁਕਤ ਰਾਜ ਅਮਰੀਕਾ ਦੇ ਰਾਸ਼ਟਰਪਤੀ-ਸ਼੍ਰੀ ਡੋਨਲਡ ਟਰੰਪ।
ਇਹ ਅਸਾਧਾਰਣ ਹੈ, ਇਹ ਵਿਲੱਖਣ ਹੈ।
ਦੋਸਤੋ,
ਜਿਵੇਂ ਕਿ ਮੈਂ ਤੁਹਾਨੂੰ ਦੱਸਿਆ ਕਿ ਅਸੀਂ ਕਈ ਬਾਰ ਮਿਲੇ ਹਾਂ ਅਤੇ ਹਰ ਬਾਰ ਉਹ ਓਨੀ ਹੀ ਗਰਮਜੋਸ਼ੀ, ਦੋਸਤਾਨਾ, ਸੁਲਭ, ਊਰਜਾਵਾਨ ਅਤੇ ਸੂਝਬੂਝ ਨਾਲ ਭਰੇ ਹੋਏ ਮਿਲੇ। ਮੈਂ ਕੁਝ ਹੋਰ ਗੱਲਾਂ ਲਈ ਵੀ ਉਨ੍ਹਾਂ ਦੀ ਪ੍ਰਸ਼ੰਸਾ ਕਰਦਾ ਹਾਂ।
ਉਨ੍ਹਾਂ ਦੀ ਅਗਵਾਈ ਦੀ ਸਮਰੱਥਾ, ਅਮਰੀਕਾ ਲਈ ਇੱਕ ਜਨੂੰਨ, ਹਰੇਕ ਅਮਰੀਕੀ ਪ੍ਰਤੀ ਲਗਾਅ, ਅਮਰੀਕਾ ਦੇ ਭਵਿੱਖ ਵਿੱਚ ਇੱਕ ਵਿਸ਼ਵਾਸ ਅਤੇ ਅਮਰੀਕਾ ਨੂੰ ਫਿਰ ਤੋਂ ਮਹਾਨ ਬਣਾਉਣ ਦਾ ਇੱਕ ਮਜ਼ਬੂਤ ਸੰਕਲਪ।
ਅਤੇ ਉਨ੍ਹਾਂ ਨੇ ਪਹਿਲਾਂ ਹੀ ਅਮਰੀਕੀ ਅਰਥਵਿਵਸਥਾ ਨੂੰ ਫਿਰ ਤੋਂ ਮਜ਼ਬੂਤ ਬਣਾ ਦਿੱਤਾ ਹੈ। ਉਨ੍ਹਾਂ ਨੇ ਸੰਯੁਕਤ ਰਾਜ ਅਮਰੀਕਾ ਅਤੇ ਦੁਨੀਆ ਲਈ ਬਹੁਤ ਕੁਝ ਹਾਸਲ ਕੀਤਾ ਹੈ।
ਦੋਸਤੋ,
ਅਸੀਂ ਭਾਰਤ ਵਿੱਚ ਰਾਸ਼ਟਰਪਤੀ ਟਰੰਪ ਨਾਲ ਬਹੁਤ ਜੁੜੇ ਹੋਏ ਹਾਂ। ਉਮੀਦਵਾਰ ਟਰੰਪ ਦੇ ਸ਼ਬਦ-‘ਅਬਕੀ ਬਾਰ ਟਰੰਪ ਸਰਕਾਰ’ ਜ਼ੋਰ ਨਾਲ ਅਤੇ ਸਪੱਸ਼ਟ ਰੂਪ ਨਾਲ ਗੂੰਜ ਰਹੇ ਹਨ ਅਤੇ ਵ੍ਹਾਈਟ ਹਾਊਸ ਵਿੱਚ ਉਨ੍ਹਾਂ ਦੇ ਜਸ਼ਨ ਨੇ ਲੱਖਾਂ ਲੋਕਾਂ ਦੇ ਚਿਹਰਿਆਂ ’ਤੇ ਖੁਸ਼ੀ ਅਤੇ ਪ੍ਰਸ਼ੰਸਾ ਦੀ ਚਮਕ ਪੈਦਾ ਕੀਤੀ ਹੈ।
ਜਦੋਂ ਮੈਂ ਉਨ੍ਹਾਂ ਨੂੰ ਪਹਿਲੀ ਬਾਰ ਮਿਲਿਆ ਤਾਂ ਉਨ੍ਹਾਂ ਨੇ ਮੈਨੂੰ ਕਿਹਾ, ‘‘ਵ੍ਹਾਈਟ ਹਾਊਸ ਵਿੱਚ ਭਾਰਤ ਦਾ ਇੱਕ ਸੱਚਾ ਮਿੱਤਰ’ ਹੈ। ਅੱਜ ਇੱਥੇ ਤੁਹਾਡੀ ਮੌਜੂਦਗੀ ਇਸ ਦਾ ਇੱਕ ਪ੍ਰਬਲ ਸਬੂਤ ਹੈ।
ਇਨ੍ਹਾਂ ਸਾਲਾਂ ਵਿੱਚ ਅਸੀਂ ਦੋਵੇਂ ਰਾਸ਼ਟਰ ਆਪਣੇ ਰਿਸ਼ਤਿਆਂ ਨੂੰ ਨਵੀਆਂ ਉਚਾਈਆਂ ’ਤੇ ਲੈ ਗਏ ਹਾਂ। ਸ਼੍ਰੀਮਾਨ ਰਾਸ਼ਟਰਪਤੀ, ਅੱਜ ਸਵੇਰੇ ਹਿਊਸਟਨ ਵਿੱਚ, ਵਿਸ਼ਵ ਦੇ ਦੋ ਸਭ ਤੋਂ ਵੱਡੇ ਲੋਕਤੰਤਰਾਂ ਦੇ ਇਸ ਉਤਸਵ ਵਿੱਚ ਤੁਸੀਂ ਇਸ ਮਹਾਨ ਭਾਈਵਾਲੀ ਦੀ ਧੜਕਣ ਸੁਣ ਸਕਦੇ ਹੋ।
ਤੁਸੀਂ ਸਾਡੇ ਦੋ ਮਹਾਨ ਰਾਸ਼ਟਰਾਂ ਦੇ ਵਿਚਕਾਰ ਮਨੁੱਖੀ ਸਬੰਧਾਂ ਦੀ ਤਾਕਤ ਅਤੇ ਗਹਿਰਾਈ ਮਹਿਸੂਸ ਕਰ ਸਕਦੇ ਹੋ। ਹਿਊਸਟਨ ਤੋਂ ਹੈਦਰਾਬਾਦ ਤੱਕ, ਬੋਸਟਨ ਤੋਂ ਬੰਗਲੁਰੂ ਤੱਕ, ਸ਼ਿਕਾਗੋ ਤੋਂ ਸ਼ਿਮਲਾ ਤੱਕ, ਲਾਸ ਏਂਜਲਸ ਤੋਂ ਲੁਧਿਆਣਾ ਤੱਕ, ਨਿਊ ਜਰਸੀ ਤੋਂ ਨਵੀਂ ਦਿੱਲੀ ਤੱਕ ਸਾਰੇ ਲੋਕਾਂ ਦਾ ਦਿਲ ਤੋਂ ਰਿਸ਼ਤਾ ਹੈ।
ਭਾਰਤ ਵਿੱਚ ਇਸ ਸਮੇਂ ਐਤਵਾਰ ਨੂੰ ਦੇਰ ਰਾਤ ਹੋਣ ਦੇ ਬਾਵਜੂਦ ਕਰੋੜਾਂ ਲੋਕ ਆਪਣੇ ਟੀਵੀ ਨਾਲ ਚਿਪਕੇ ਹੋਏ ਹਨ ਅਤੇ ਵਿਸ਼ਵ ਭਰ ਵਿੱਚ ਵੀ ਅਲੱਗ-ਅਲੱਗ ਸਮਾਂ ਖੇਤਰ ਵਿੱਚ ਲੱਖਾਂ ਲੋਕ ਅੱਜ ਸਾਡੇ ਨਾਲ ਹਨ। ਉਹ ਸਭ ਇਤਿਹਾਸ ਨੂੰ ਬਣਦੇ ਹੋਏ ਦੇਖ ਰਹੇ ਹਨ।
ਰਾਸ਼ਟਰਪਤੀ ਮਹੋਦਿਆ, ਤੁਸੀਂ ਮੈਨੂੰ 2017 ਵਿੱਚ ਆਪਣੇ ਪਰਿਵਾਰ ਨਾਲ ਮਿਲਵਾਇਆ ਸੀ ਅਤੇ ਅੱਜ ਮੈਨੂੰ ਤੁਹਾਨੂੰ ਆਪਣੇ ਪਰਿਵਾਰ, ਇੱਕ ਅਰਬ ਤੋਂ ਜ਼ਿਆਦਾ ਭਾਰਤੀਆਂ ਅਤੇ ਦੁਨੀਆ ਭਰ ਵਿੱਚ ਭਾਰਤੀ ਵਿਰਾਸਤ ਦੇ ਲੋਕਾਂ ਨਾਲ ਮਿਲਵਾਉਣ ਦਾ ਸਨਮਾਨ ਮਿਲਿਆ ਹੈ।
ਭੈਣੋਂ ਅਤੇ ਭਰਾਵੋ, ਮੈਂ ਅੱਜ ਆਪਣੇ ਮਿੱਤਰ, ਭਾਰਤ ਦੇ ਇੱਕ ਮਿੱਤਰ, ਇੱਕ ਮਹਾਨ ਅਮਰੀਕੀ ਰਾਸ਼ਟਰਪਤੀ ਸ਼੍ਰੀ ਡੋਨਲਡ ਟਰੰਪ ਨੂੰ ਤੁਹਾਡੇ ਸਾਹਮਣੇ ਪੇਸ਼ ਕਰਦਾ ਹਾਂ।
ਖਪਤਕਾਰ ਮਾਮਲੇ, ਖੁਰਾਕ ਅਤੇ ਜਨਤਕ ਵੰਡ ਮੰਤਰਾਲਾ
ਕੇਂਦਰ ਆਯੋਜਿਤ ਪਾਇਲਟ ਸਕੀਮ ਭੰਡਾਰ ਕੀਤੇ ਚੌਲ ਅਤੇ ਇਸ ਦੀ ਵੰਡ ਨੂੰ ਲਾਗੂ ਕਰਨ ਲਈ 15 ਸੂਬਿਆਂ ਦੀ ਪਛਾਣ ਕੀਤੀ ਗਈ ਹੈ
174.6 ਕਰੋੜ ਦੇ ਕੁੱਲ ਬਜਟ ਵਾਲੀ ਇਸ ਪਾਇਲਟ ਸਕੀਮ ਨੂੰ 2019—20 ਤੋਂ ਸ਼ੁਰੂ ਕਰਕੇ 3 ਸਾਲਾਂ ਲਈ ਮਨਜ਼ੂਰੀ ਦਿੱਤੀ ਗਈ ਹੈ
ਦੇਸ਼ ਵਿੱਚ ਉਤਸ਼ਾਹੀ ਜਿ਼ਲਿ੍ਆਂ ਦੇ 112 ਵਿਸ਼ੇਸ਼ ਪਛਾਣੇ ਜਿ਼ਲਿ੍ਆਂ ਵਿੱਚ ਭੰਡਾਰ ਕੀਤੇ ਚੌਲਾਂ ਦੀ ਸਪਲਾਈ ਤੇ ਵਿਸ਼ੇਸ਼ ਧਿਆਨ ਕੇਂਦਰਿਤ ਜਾਵੇਗਾ
ਦੇਸ਼ ਨੂੰ ਖੁਰਾਕੀ ਸੁਰੱਖਿਆ ਵੱਲ ਲਿਜਾਣ ਦੀ ਪ੍ਰਕਿਰਿਆ ਦੀ ਪਹਿਲ ਲਈ ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਇੱਕ "ਕੇਂਦਰ ਆਯੋਜਿਤ ਪਾਇਲਟ ਸਕੀਮ ਭੰਡਾਰ ਕੀਤੇ ਚੌਲ ਅਤੇ ਇਸ ਦੀ ਵੰਡ ਜਨਤਕ ਵੰਡ ਪ੍ਰਣਾਲੀ ਰਾਹੀਂ" ਚਲਾ ਰਿਹਾ ਹੈ । ਪਾਇਲਟ ਸਕੀਮ 2019—20 ਤੋਂ ਲੈ ਕੇ 3 ਸਾਲਾਂ ਲਈ ਮਨਜ਼ੂਰ ਕੀਤੀ ਗਈ ਹੈ ਤੇ ਇਸ ਲਈ 174.6 ਕਰੋੜ ਕੁੱਲ ਬਜਟ ਰੱਖਿਆ ਗਿਆ ਹੈ । 15 ਸੂਬਿਆਂ ਦੀਆਂ ਸਰਕਾਰਾਂ ਨੇ ਆਪੋ ਆਪਣੇ ਸੂਬਿਆਂ ਵਿੱਚ ਇਸ ਸਕੀਮ ਨੂੰ ਲਾਗੂ ਕਰਨ ਲਈ ਜਿ਼ਲਿ੍ਆਂ ਦੀ ਪਛਾਣ ਕੀਤੀ ਹੈ  । ਪਹਿਲਾਂ ਹੀ 5 ਸੂਬੇ ਆਂਧਰਾ ਪ੍ਰਦੇਸ਼ , ਗੁਜਰਾਤ , ਮਹਾਰਾਸ਼ਟਰ , ਤਾਮਿਲਨਾਡੂ ਤੇ ਛੱਤੀਸਗੜ੍ਹ ਆਪੋ ਆਪਣੇ ਪਛਾਣੇ ਜਿ਼ਲਿ੍ਆਂ ਵਿੱਚ ਇਸ ਸਕੀਮ ਰਾਹੀਂ ਮਜ਼ਬੂਤ ਚੌਲਾਂ ਦੀ ਵੰਡ ਕਰ ਰਹੇ ਹਨ ।
ਇਸ ਸਬੰਧ ਵਿੱਚ ਖੁਰਾਕ ਤੇ ਖ਼ਪਤਕਾਰ ਮਾਮਲੇ , ਰੇਲਵੇ , ਵਣਜ ਅਤੇ ਉਦਯੋਗ ਦੇ ਕੇਂਦਰੀ ਮੰਤਰੀ ਸ਼੍ਰੀ ਪੀਯੂਸ਼ ਗੋਇਲ ਨੇ 31—10—2020 ਨੂੰ ਇੱਕ ਜਾਇਜ਼ਾ ਮੀਟਿੰਗ ਕੀਤੀ , ਜਿਸ ਵਿੱਚ ਦੇਸ਼ ਅੰਦਰ ਭੰਡਾਰ ਕੀਤੇ ਚੌਲਾਂ ਦੀ ਵੰਡ ਦੇ ਪੈਮਾਨੇ ਨੂੰ ਵਧਾਉਣ ਤੇ ਜ਼ੋਰ ਦਿੱਤਾ ਗਿਆ । ਇੱਕ ਹੋਰ ਮੀਟਿੰਗ 02—11—2020 ਨੂੰ ਕੀਤੀ ਗਈ , ਜਿਸ ਦੀ ਪ੍ਰਧਾਨਗੀ ਖੁਰਾਕ ਅਤੇ ਜਨਤਕ ਵੰਡ ਵਿਭਾਗ ਦੇ ਸਕੱਤਰ ਨੇ ਕੀਤੀ । ਇਸ ਮੀਟਿੰਗ ਵਿੱਚ ਐੱਫ ਸੀ ਆਈ ਨੂੰ ਇੰਟੈਗ੍ਰੇਟਿਡ ਚਾਈਲਡ ਡਿਵੈਲਪਮੈਂਟ ਸਰਵਿਸੇਸ ਅਤੇ ਮਿਡ ਡੇਅ ਮੀਲ ਸਕੀਮ ਤਹਿਤ 2021—22 ਤੋਂ ਦੇਸ਼ ਵਿੱਚ ਸਾਰੇ ਜਿ਼ਲਿ੍ਆਂ ਨੂੰ ਭੰਡਾਰ ਕੀਤੇ ਚੌਲਾਂ ਦੀ ਖਰੀਦ ਅਤੇ ਵੰਡ ਲਈ ਇੱਕ ਵਿਆਪਕ ਯੋਜਨਾ ਉਲੀਕਣ ਲਈ ਕਿਹਾ ਗਿਆ ਹੈ । ਦੇਸ਼ ਦੇ ਉਤਸ਼ਾਹੀ ਜਿ਼ਲਿ੍ਆਂ ਦੇ ਪਛਾਣੇ ਗਏ ਵਿਸ਼ੇਸ਼ 112 ਜਿ਼ਲਿ੍ਆਂ ਨੂੰ ਭੰਡਾਰ ਕੀਤੇ ਚੌਲਾਂ ਦੀ ਸਪਲਾਈ ਕਰਨ ਤੇ ਵਿਸ਼ੇਸ਼ ਧਿਆਨ ਕੇਂਦਰਿਤ ਕੀਤਾ ਜਾਵੇਗਾ ।
ਇਸ ਸਬੰਧ ਵਿੱਚ ਸੀ ਈ ਓ ਨੀਤੀ ਆਯੋਗ ਵੀ ਇਸ ਵਿੱਚ ਹੋਈ ਤਰੱਕੀ ਬਾਰੇ ਵਿਚਾਰ ਵਟਾਂਦਰਾ ਕਰ ਰਹੇ ਹਨ ਅਤੇ ਚੌਲ ਭੰਡਾਰਨ ਸਕੀਮ ਦੇ ਪੈਮਾਨਿਆਂ ਨੂੰ ਵਧਾਉਣ ਲਈ ਖੁਰਾਕ ਤੇ ਜਨਤਕ ਵੰਡ ਵਿਭਾਗ ਦੇ ਸਕੱਤਰ , ਸੀ ਈ ਓ ਐੱਫ ਐੱਸ ਐੱਸ ਏ ਆਈ ਤੇ ਹੋਰ ਭਾਗੀਦਾਰਾਂ ਜਿਵੇਂ ਟਾਟਾ ਟਰਸਟ , ਵਿਸ਼ਵ ਫੂਡ ਪ੍ਰੋਗਰਾਮ , ਪੀ ਏ ਟੀ ਐੱਚ , ਨਿਊਟ੍ਰੀਸ਼ਨ ਇੰਟਰਨੈਸ਼ਨਲ ਨਾਲ ਅੱਜ ਵਿਚਾਰ ਵਟਾਂਦਰਾ ਕੀਤਾ ਗਿਆ । ਮੀਟਿੰਗ ਵਿੱਚ  ਸਕੀਮ ਨੂੰ ਵਧਾਉਣ ਲਈ ਸਪਲਾਈ ਚੇਨ ਤੇ ਹੋਰ ਲੋਜੀਸਟਿੱਕ ਜ਼ਰੂਰਤਾਂ , ਜਿਸ ਨਾਲ ਇਸ ਨੂੰ ਵਧਾ ਕੇ ਇੰਟੈਗ੍ਰੇਟਿਡ ਚਾਈਲਡ ਡਿਵੈਲਪਮੈਂਟ ਸਕੀਮ / ਮਿਡ ਡੇਅ ਮੀਲ ਸਕੀਮ ਦੇ ਘੇਰੇ ਵਿੱਚ ਲਿਆ ਕੇ ਸਭ ਤੋਂ ਪਹਿਲਾਂ ਦੇਸ਼ ਦੇ ਉਤਸ਼ਾਹੀ ਜਿ਼ਲਿ੍ਆਂ ਵਿੱਚ ਲਾਗੂ ਕਰਨ ਲਈ ਵਿਚਾਰ ਵਟਾਂਦਰਾ ਕੀਤਾ ਗਿਆ ।
ਉੱਪਰ ਦੱਸੇ ਟੀਚੇ ਨੂੰ ਪ੍ਰਾਪਤ ਕਰਨ ਲਈ ਭੰਡਾਰ ਕੀਤੇ ਚੌਲਾਂ ਦੇ ਟੋਟੇ ਦੀ ਸਪਲਾਈ ਨੂੰ ਵਧਾਉਣ ਦੀ ਲੋੜ ਹੈ । ਭੰਡਾਰ ਕੀਤੇ ਚੌਲ 15,000 ਮੀਟ੍ਰਿਕ ਟਨ ਸਲਾਨਾ ਦੀ ਛੋਟੀ ਜਿਹੀ ਮਾਤਰਾ ਵਿੱਚ ਉਪਲੱਬਧ ਹਨ । 112 ਉਤਸ਼ਾਹੀ ਜਿ਼ਲਿ੍ਆਂ ਨੂੰ ਪੀ ਡੀ ਐੱਸ , ਆਈ ਸੀ ਡੀ ਐੱਸ ਅਤੇ ਐੱਮ ਡੀ ਐੱਮ ਰਾਹੀਂ ਚੌਲ ਸਪਲਾਈ ਕਰਨ ਦਾ ਮਤਲਬ ਹੈ ਕਿ ਤਕਰੀਬਨ 130 ਲੱਖ ਮੀਟ੍ਰਿਕ ਟਨ ਭੰਡਾਰ ਕੀਤੇ ਚੌਲਾਂ ਦੀ ਉਪਲਬੱਧਤਾ , ਜਿਸ ਲਈ ਐੱਫ ਆਰ ਕੇ ਸਪਲਾਈ ਸਮਰੱਥਾ ਨੂੰ ਦੇਸ਼ ਵਿੱਚ ਤਕਰੀਬਨ 1.3 ਲੱਖ ਮੀਟ੍ਰਿਕ ਟਨ ਵਧਾਉਣ ਦੀ ਲੋੜ ਹੈ । ਜੇਕਰ ਸਾਰੀ ਪੀ ਡੀ ਐੱਸ  ਚੌਲਾਂ ਦੀ ਸਪਲਾਈ ਜੋ 350 ਲੱਖ ਮੀਟ੍ਰਿਕ ਟਨ ਹੈ , ਦਾ ਭੰਡਾਰਨ ਕਰਨਾ ਹੋਵੇ ਤਾਂ ਉਦਯੋਗ ਤੋਂ 3.5 ਲੱਖ ਮੀਟ੍ਰਿਕ ਟਨ ਐੱਫ ਆਰ ਕੇ ਦੀ ਨਿਰਵਿਘਨ ਸਪਲਾਈ ਹੋਣੀ ਚਾਹੀਦੀ ਹੈ ।
ਹੋਰ ਦੇਸ਼ ਵਿੱਚ ਤਕਰੀਬਨ 28,000 ਚੌਲ ਮਿੱਲਾਂ ਹਨ , ਜਿਹਨਾਂ ਵਿੱਚ ਮਿਸ਼ਰਿਤ ਕਰਨ ਵਾਲੀਆਂ ਮਸ਼ੀਨਾਂ ਲਗਾਉਣ ਦੀ ਲੋੜ ਹੈ ਤਾਂ ਜੋ ਐੱਫ ਆਰ ਕੇ ਨੂੰ ਆਮ ਚੌਲਾਂ ਵਿੱਚ ਮਿਲਾਇਆ ਜਾ ਸਕੇ । ਐੱਫ ਸੀ ਆਈ ਨੂੰ ਵੱਖ ਵੱਖ ਖੇਤਰਾਂ ਵਿੱਚ ਚੌਲ ਮਿੱਲਾਂ ਨਾਲ ਗੱਲਬਾਤ ਕਰਕੇ ਲੋੜੀਂਦਾ ਨਿਵੇਸ਼ ਇਸ ਸਬੰਧ ਵਿੱਚ ਕਰਨ ਲਈ ਕਿਹਾ ਗਿਆ ਹੈ । ਐੱਫ ਸੀ ਆਈ ਵੱਲੋਂ ਆਪ੍ਰੇਸ਼ਨ ਲਈ ਤਿਆਰ ਹੋਣ ਨਾਲ ਭੰਡਾਰ ਕੀਤੇ ਚੌਲਾਂ ਦੀ 2021—22 ਤੋਂ ਪੜਾਅਵਾਰ ਸਫ਼ਲਤਾਪੂਰਵਕ ਖਰੀਦ ਅਤੇ ਸਪਲਾਈ ਨੂੰ ਵਧਾਉਣ ਵਿੱਚ ਮਦਦ ਮਿਲੇਗੀ ।
ਏ ਪੀ ਐੱਸ / ਐੱਮ ਐੱਸ
(